txintxarri.eus: Aurpegi berriak eta ilusio berrituak\nAurpegi berriak eta ilusio berrituak\nTalde kopurua ez du handitu Ostadar Saskibaloiak, baina "indartu" egin ditu; guztiek dauzkate hamar jokalari edo gehiago. Asteburuan elkartu dira guztiak eta denboraldi hasierako argazki ofiziala atera dute. Konpetitzen hastear daude talde ia guztiak\nGero eta jendetsuagoa da Ostadar Sasbaloiaren talde argazkia. Argazkia: Ostadar SKT.\nIñigo Gonzalez 2018/09/21 12:00\nIaz baino komeria gehiago izan ditu argazkilariak enkoadrea ongi egiteko. Talde gehiago ez ditu atera Ostadar SKTren saskibaloi sailak, baina "indartu" egin ditu guztiak, Endika Marrahi arduradunaren arabera. "Jokalari gutxi zituzten zenbait taldek; aurten, hamar baino gehiago ari dira bakoitzean, eta entrenatzaile berriak ere ekarri ditugu". Joan den asteburuan aurkeztu dute saila, eta sasoi hasierako argazki ofiziala atera.\nKonpetitzen hasiak dira batzuk: errendimenduko junior eta kadete taldeek asteburuan debutatu zuten. Nagusienek 39-47 irabazi zuten Erroibide Irunen aurka; ahal zuten guztia egin zuten gazteek, baina ezin izan zuten Askatuak mendean hartu eta 28-57 galdu zuten.\nTalde guztiek finkatu dituzte kirol helburuak, baina sailaren arduradunen asmo nagusia da saskibaloian jokatu gura duten herritarrek nahi duten adinera arte aritzea: "Senior mailako taldea erreferente bilakatu nahi dugu; aipatzekoa da emakumeen taldeak maila altuan jokatuko duela aurten", esaten du Marrahik.\nLigan lehiatzen hasteko prest\nGipuzkoako 1go mailan lehiatuko dute emakumezko seniorrek. Lagunartekoa jokatu zuen Beasaingo Arri BKLren aurka, larunbatean. Nazional mailako bigarren kategorian lehiatuko dira goierritarrak aurten, urdin-beltzak baino kategoria bat gorago. Larunbatean ez zuen inork esango hori horrela denik, Ostadarrek aise hartu zuelako mendean Arri BKL: 78-39. Liga beste kontu bat izango da, baina taldeak erakutsitako maila aintzat hartzekoa da.\n"Beharbada jokalariak faltako zitzaizkien; lehenengo laurdenean egin genuen ihes markagailuan, 25-3ko partziala sartuta", dio Ander Otaegi entrenatzaileak. Hirugarren urtez eseriko da aulkian; berak hartuko du ardura guztia aurten, laguntzailerik ez baitu izango. "Itxura ona" du taldeak haren ustez: "Aurreko urteetako blokea mantendu, maila askoko jubenil batzuk igo eta bi fitxaketa on egin ditugu: helburua lauko finalean sartzea da, aurreko bi denboraldietan bezala". Laura Gutierrez (Atletico San Sebastian) eta Alicia Jimenez (Easo) batu dira taldera.\nTaldea prestatzen ari da sasoi berrirako, nahiz eta oraindik ez dakien zehazki noiz ekingo dion ligari. "Irailaren 30ean edo urriaren 8an hasiko gara; oraindik ez dakigu liga bakarra edo bi izango ditugun gure kategorian".\nBistan da lan bikaina egiten dutela saskibaloi alorreko prestatzaileek. Senior probintziala entrenatzeaz gain, Otaegik kadete mailako nesken Gipuzkoako selekzioa ere gidatuko du, etxeko beste bi entrenatzaileren laguntzarekin: Endika Marrahi eta Xabier Altuna. Azaroan txapelketa edukiko dute.\nTalde bakoitzeko entrenatzaileak\nSaila aurkeztearekin batera, saskibaloi jokalariak prestatuko dituzten pertsonen berri ere eman du Ostadar Saskibaloiak:\nProbintzial 1go mailako emakumeak: Ander Otaegi.\nProbintzial 3. mailako gizonak: Gaizka Garmendia.\nErrendimendu mailako junior neskak: Gaizka Garmendia eta Jonatan Reino.\nPartizipazio mailako junior neskak: Endika Marrahi.\nErrendimendu mailako kadete neskak: Jonatan Reino eta Laura Perez.\nPartizipazio mailako kadete neskak: Aitor Las eta Jonatan Reino.\nInfantil Handi neskak: Manu Risquez eta Olatz Castro.\nInfantil Txiki neskak: David Reino eta June Eizmendi.\nSaski Eskola: Endika Marrahi, Maddi Ruddi, Nahia Carrillo eta Laura Perez (beste entrenatzaileren bat fitxatzeko lanetan ari dira arduradunak).


HOTS BEGI DANBOLINAK: ASTE SANTUA ARRASATEN\nASTE SANTUA ARRASATEN\nAste Santua Arrasaten, 1889an, Portaloian\nIristen ari zaizkigu Aste Santuko jaiak eta honez gero askok erreserbatuta daukate lurralde epelagoetako hoteleko gela, astebeteko oporraldia emateko irrikan. Beste asko, inoiz baino gehiago nonbait, denok dakizkigun arrazoiak tarteko, herrian bertan geratuko dira. “Hemen ere ongi ibil daiteke” entzungo diegu batzuei, beren hitzetan konbentzimendu larregirik ohartuko ez zaien arren.\nBada, egia da hemen ere ongi eman daitekeela oporretako atsedena eta gure inguruko bazterrak ezagutzeko aprobetxa dezakegula aukera. Aste Santua ez da duela ehun urtekoa, ezta mende erdikoa ere. Gizartearen bilakaera etengabeak usadio diferenteren agerpena dakar eta modak gero eta etereoagoak bihurtzen dira, laburragoak. Erdi Aroko garaikoak irudi daitezkeen arren, XX. mendearen bigarren erdialdera arte Aste Santuko ospakizun erlijiosoek arrasatear guztien beta betetzen zuten. Aurreko mendeetan izan zen bezalaxe. Gaur egungo mentalitatearekin nekez uler daitekeena.\nAste Santuko arrasatear ospakizunetako ospea apala izan da. Herritarrentzat pentsatua modu xehean emateko, ezer berezirik gabe. Prozesioak, monumentuak, elizetako bisitak … modu xumean eratzen ziren, nabarmenkeriarik gabe. Zertxobait idatzi nuen Aste Santuko giroaz “Nire haurtzaroko Arrasate” liburuan (1) Erramu Igandean ekiten zitzaion, San Joseperainoko prozesioarekin eta Berpizkundeko Igandeko mezak ematen zion amaiera aste osoko ekintzen zerrendari.\nOstegun arratsaldeko prozesioa (lehen argazkia) oihal ubel batek estaliriko gurutzearekin hasten zen. Atzean zihoazkion Vera Kruzeko Kofradiaren pendoia, San Bizente Ferreren irudia, Ortu Santuko irudia ehun laranja eta ereinotzeko adaxkekin, Kristoren zigorkatzea (katxoborratxuak) irudiak, Pilatosen “Ecce homo” irudia, Kristo gurutzearekin irudia, Kristo gurutzatua irudia, Oinazetako Ama Birjinaren irudia, eta horien artean tartekatuta arrasatear kofradia desberdinen banderak eta gidoiak. Horien guztien atzetik elizako abeslariak, alkatea eta zinegotziak, erretorea eta gainerako abadeak eta eliztarrak agertzen ziren. Ortu Santuko laranjak San Jose kofradiako bi maiordomok erosten zituzten eta prozesioa amaitzean herriko pobreen atean banatzen ziren.\nOstiral arratsaldeko prozesioan (bigarren argazkia) protagonismoa Hilobiaren irudiak hartzen zuen. 1923ra arte San Frantziskotik ateratzen zen. Behin hilobi berria egin ondoren San Juan Bataiatzaile eliza nagusitik irteten zen, eta Maalatik zehar Etxe Txikiak, Nafarroa eta Biteri Etorbideak gaindituta berriro Erdiko Kaletik parrokiaraino iristen zen. Musika Bandak laguntzen zuen hil-doinuak jotzen, eta baita Parrokiako Abesbatzak “Stabat Mater Dolorosa” eta “Atozte pekatariak” kantatuz. Hilobiaren kargu Arrosario Santuko kofradia zegoen.\nKatxoborratxuak (hirugarren argazkia) 1747an egin zituen Juan Antonio Velez de Ontañón irudiegile ospetsuak. Udalak eta eliz-kabildoak osatutako batzorde batek 165 errealen truke itundu zuen artistarekin hiru piezatako enkargua. Kristo lotuta agertzen da, bi soldaduk –bata berdez margotuta, “Pipar”, eta bestea gorriz, “Tomate”) zigorkatzen duten bitartean. San Pedro kofradiari zegokion pauso honen ardura.\nKarrakak (laugarren argazkia) Aste Santu osoan gehien atsegin genituen uneetakoa karrakak jotzen zirenekoa izaten zen. Asteazken arratsaldean, elizan iluntasuna egin ostean –teniolak- haur eta gazteek karrakak eragiteari ekiten genion, zalaparta handia sortuz. Ezagutzen dut, teniolako iluntasunaz baliaturiz, kateorratz edo inperdibleekin emakumeen gonak lotu zituena. Horretaz jabetuta, Jose Luis Iñarra erretoreak hurrengorako gogoa kendu bide zion.\nMonumentuetara bisitak ziren ostegun eta ostiral santuko beste ekintza bat. Eliza desberdinetan eraikitako monumentuetan oihal zuriz estaliriko gurutzea jartzen zen, bandeja batzuek inguratuta. Bisitak sendian egiten ziren normalean, eta arrosarioko estazio bat otoiztu ondoren limosna uzten zen. Gau-gurtzaileek osteguneko gaueko 10etan ekiten zioten otoitzari eta hurrengo goizaldera arteko zaintzari.\n((1) Jose Mari Uranga historialariari ere zor dizkiot datu batzuk.\nPublicado por Josemari Velez de Mendizabal en 6:22:00\nEtiquetas: 1889, ARRASATE, Aste Santua, Jose Mari Uranga, katxoborratxuak, Nire haurtzaroko Arrasate\nJosemari Velez de Mendizabal 26 de enero de 2016, 8:01\nRafa Garayk dio:\n"Katxoborratxoetako Piper deritzanak piper bat zeukan kapelean, eta Tomatek tomate bat. Hortik zetorkien izena"\nEskerrik asko, Rafa\nSantiago Reyes Rodríguez 28 de marzo de 2017, 22:13\nZure bloga kasualitatez aurkitu dut, etan bertan Arrasateko Aste Santuko kontuak irakurri ditut. Esan behar dizut irundarra naizela eta orain dela hiru urte hemengo Aste Santuko prozesioei buruzko ikerlana argitaratu nuela. Gaia oso deigarria iruditzen zait, izan ere Gipuzkoako herrien Aste Santuko prozesio horiek nortasun berezia zutelako. Gai honen inguruan ezer-gutxi argitaratu arren, datuak pilatzen jaraitu nahi det, agian lurralde osoko prozesioen inguruan zerbait idazteko.\nArrasateko prozesioen inguruan Jose Mari Urangak zeozer idatzi zuela komentatzen duzu zure blogan, baina argitarau gabe dagoela. Jakin nahiko nuke hitz hoiek irakurtzeko aukerarik ote dagoen. Era berean zure blogan jarrita dauden argazkiaz gain beste gehiago badauden jakin nahiko nuke.\nAldez aurretik eskerrak eman nahi dizkizut zure arretagatik\nARAMAIO, BECERRO DE BENGOAREN DESKRIBAPENEAN (3. 3...\nASTE SANTUKO SERMOIAK ARAMAION, 1867an\nCANUTO ARANZABAL DENDA-TABERNA


Ahal duen gisan, eskuarte ahulekin, behar baino militante gutiagorekin... Alta, Barnealdeak erresistentzia bat dauka antolatua, buru egiten dio turismatzeari, ez du folklorearen sasi-kultura egin nahi, eta Paristik paraxutatu kulturari ber gisan egiten diolako uko da kontuan hartzekoa. Antton Luku dugu oraino subentzioaren eta bulegotzearen politikak manukortu ez duen kontrakultura egiten duten borrokalarietarik bat.\nFrantzian ez dago Bartzelona bat. Paris da hiriburu bakarra, eta handik aparte ezin da kulturarik izan. Naoned, Estrasburgo, Bordele daude, bai, baina negoziatu behar da beti, eta Baiona, esaterako, hirugarren eskalan da. Beraz, Baionan jasaten dugu kultura. [...] Jende bat euskaldun sentitzen da euskara jakin gabe. Ulertzen dut. Baina Iparraldean, orain arte, hitz horrek bazuen zentzua. Eta nik ez dut beste sistemarik ikusten euskal kultura definitzeko, euskara baizik. Beste toki batzuetan desagertu da herri kultura hori, baina guk badugu. Txikia da, baina mikrokosmosa da. Hori transmitituko bagenu, tokiko hezleak promozionatuko bagenitu, kultura zabalagoa, finagoa eta interesgarriagoa izango genuke Paristik heldu zaizkigun gauzak baino.\nBarnealdea Kostaldearen aurka, alegia, Euskaldun kontzeptu kulturala Basque kontzeptu folkloriko-komertzialaren aurka, herriaren Argitasuna piramidearen Itzalaren aurka: hitz kritikoa publizitate-kultura gainditzeko, jasan beharretik bertan sortzera.\nGatazkan gaude, zorionez. Daude, zoritxarrez.\nAlberto Barandiaran. «Kultur proiektuek egiten gaituzte jende. Euskal kultura Ipar Euskal Herrian zertan den azaltzen aritu da Antton Luku antzerkigile eta idazlea, Iruñean». Berria, 2009-02-28


Karsting & Rolling Stone PROIa | Arizmendi ikastola\nKarsting & Rolling Stone PROIa\nGaztelupe eta Almeneko DBH 2ko ikasleak “Karsting & The rolling stone” izeneko PROIa lantzen ari dira. Proiektu honekin, ikasleek gure bailarako inguru karstikoa balorean jartzea dute helburu. Azken astean bi irteera egin dituzte bertako altxorrak ikustatzeko: Montxongo kobazulora eta Arantzazura.\nPasa den larunbatean egin zuten bi guneetako 28 kidek, Arrasateko Meatzerrekan kokatuta dagoen Montxongo kobazulora irtenaldia. Bisitan, gidari lanetan, Gipuzkoako mendi federazioko kideak izan zituzten. Lokaztuta baina gustura atera omen ziren kobazulotik, 2 orduz bertan egon eta gero.\nAste honetan zehar, berriz, Arantzazura egin dute txangoa. Ibilbidean zehar hainbat kobazulo ezagutzeko aukera izan dute, bertako harri zein arrastoak aztertzeko. Bidean guztiek batera hamaiketakoaz gozatu zuten.\nAbentura ederrak bizi omen dituzte parte hartzaileek! Argazkiak.


Atxagaren 'Behi euskaldun baten memoriak' eleberriaren ukrainerazko bertsioak eskuratu du Etxepareren itzulpen saria | El Diario Vasco\nCulturasAtxagaren 'Behi euskaldun baten memoriak' eleberriaren ukrainerazko bertsioak eskuratu du Etxepareren itzulpen saria\nAtxagaren 'Behi euskaldun baten memoriak' eleberriaren ukrainerazko bertsioak eskuratu du Etxepareren itzulpen saria\nBernardo Atxaga idazlea, artxiboko irudian / Michelena\nLehen aldiz saritu da zuzenean euskaratik egin ez den itzulpen bat, "errealitatearen erakusgarri", itzulpen zuzena lehenetsi arren "askotan zubi hizkuntzen bidez" iritsiko baita euskarazko literatura merkatu berrietara epaimahaiaren hitzetan\nYaroslav Guvarev (Pyratyn, 1991) irakasle eta itzultzaile ukrainarrak irabazi du Etxepare-Laboral Kutxa Itzulpen Sariaren hirugarren edizioa, Bernardo Atxagaren 'Behi euskaldun baten memoriak' eleberriaren ukrainerara eginiko itzulpenari esker. Epaimahaiak itzulpenaren kalitatea bera eta argitaletxearen sustapen plangintza aintzat hartu ditu erabakia hartzerakoan.\nItzulpenari dagokionez, "lexiko aberatsa" erabiltzeaz gain, protagonistaren esaerak itzultzeko irtenbide "irudimentsu eta eleganteak" baliatzen dituela eta "jatorrizko lanean dagoen umorea itzulpenean ere mantentzen duela" azpimarratu du.\nSariaren antolatzaileek jakinarazi duenez, lehiaketara aurkeztutako lau itzulpenak "oso onak" izaki, batzuen eta besteen artean izandako aldea "sustapenaren ingurukoa" izan da, "Euskal Autonomia Erkidegotik kanpo sustapenari garrantzia berezia emanez".\nAurtengoan lehenengo aldiz saritu da zuzenean euskaratik egin ez den itzulpen bat. Epaimahaiaren hitzetan, hau bera "errealitatearen erakusgarri da", itzulpen zuzena lehenetsi arren "askotan zubi hizkuntzen bidez" iritsiko baita euskarazko literatura merkatu berrietara.\nInaxio Garro Laboral Kutxako Euskara arduradunak, Irene Larraza Etxepare Euskal Institutuko Kultura Sustatu eta Hedatzeko zuzendariak, Nami Kaneko itzultzaile eta iazko irabazleak, Xabi Paya itzultzaile eta kultur kudeatzaileak eta Elizabete Manterola itzultzaile eta EIZIEko kideak osatu dute epaimahaia.\nSarituak pozik jaso du berria. "Atxagaren liburua itzultzea esperientzia berria eta zirraragarria izan da, eta Euskal Herriko literatura, historia eta kultura hobeto ezagutzeko aukera eskaini dit", adierazi du Guvarevek. Era berean, argitaratu eta gutxira liburuak "jarraitzaile asko" lortu duela esan du.\nGuvarev irakaslea da Donetskeko Unibertsitate Nazionaleko Atzerriko Hizkuntzen Fakultatean eta itzulpen lan ugari egindakoa da. Besteak beste, Juan Manuel Marcos idazle paraguaiarraren "El invierno de Gunter" edo Clarice Lispector brasildarraren "A hora da Esterela" liburuak itzuli ditu ukrainerara.\nAnetta Antonenko izen bereko argitaletxeko zuzendariarentzat, berriz, "ohore bat" izan da saria jasotzea. "Beti interesatu izan zait kalitatezko literatura. Nire lana idazle onak aurkitu eta haien liburuak ukraineraz argitaratzea da. 'Behi euskaldun baten memoriak' argitaratzeaz harro nago. Ukrainarrek Atxagaren literatura ezagutzeko eta euskalduna bezalako kultura aberats batera hurbiltzeko aukera izango dute", adierazi du. Literatura garaikide ukrainarra eta atzerriko literatura garaikidea argitaratzen ditu Anetta Antonenko etxeak. Filosofo eta politologo ezagunen liburuez gain, Octavio Paz, Julio Cortazar edota Isabel Allende bezalako egileen lanak eman ditu argitara.\nGuvarevek eta Antonenkok 4.000 euroko saria partekatuko dute erdibana, eta 2.000 euroko laguntza jasoko dute Ukrainian liburuaren sustapen lanarekin jarraitzeko.\n"Beste irakurle batzuengana iristeko aukera"\nBestalde, Bernardo Atxaga liburuaren egilearentzat ere "oso pozgarria da" itzulpen honi esker "beste irakurle batzuengana iristeko aukera izatea", orain arte ez baita bere libururik itzuli ukrainerara. "Orain arte nire liburuak dauden tokietatik beti iritsi izan zait seinaleren bat. Zain geratzen naiz ea noiz iritsiko zaidan Ukrainako irakurleren baten gutuna", esan du.\nMiren Arzalluz Etxepare Euskal Institutuko zuzendariaren hitzetan, "Etxeparerentzat estrategikoa da itzulpengintza sustatzea, euskal literaturaren eta beste herrialdeen artean zubiak eraikitzeko". Horregatik sortu zuten 2015ean sari hau Etxeparek eta Laboral Kutxak, jatorriz euskaraz idatzi eta argitaratutako literatura lan bat saritzeko asmoz, euskararen eremu geografikotik kanpo, euskaraz idatzitako literaturaren itzulpengintza eta argitaratzea sustatzea xede.\nLehen edizioan Isaac Xubinek irabazi zuen saria Joseba Sarrionandiaren poemak biltzen dituen 'Tempo de exilio' lanagatik (Kalandraka argitalexea), eta iaz Nami Kaneko izan zen saritua Kirmen Uriberen 'Mussche' eleberriaren japonierazko itzulpenari esker (Hakusuisha argitaletxea).\nPresidente de libro TVE reivindica con éxito la ciencia ficción


Osakidetzak ate irekien jardunaldiak egingo ditu | El Correo\nZurekinOsakidetzak ate irekien jardunaldiak egingo ditu\nOsakidetzak ate irekien jardunaldiak egingo ditu\nGurutzetako ospitalea. / Jordi Alemany\nHelburua, prestakuntza jasotzeko zentro onena aukeratzen laguntzea da. Ate irekien jardunaldiak ostiral honetan hasi eta apirilaren 12an amaituko dira\nEL CORREO Viernes, 5 abril 2019, 19:03\nOsakidetzak egoiliarrei zuzenduriko ate irekien jardunaldiak antolatu ditu ostiral honetatik apirilaren 12ra bitartean, bertatik bertara ezagutu ditzaten Euskadin irakaskuntzarako egiaztapena duten 16 irakaskuntza zentro eta unitateak. Izan ere, etorkizuneko espezialistak nahi duten espezialitatearen inguruko prestakuntza jasotzeko ahalik eta zentro onena bilatzen saiatzen dira, osasun prestakuntza espezializatura sartzeko proba gainditu ondoren.\nHorrela, egoiliarrek zazpi ospitale-zentro (Arabako Unibertsitate Ospitalea, Basurtukoa, Gurutzetakoa eta Donostiakoa, Galdakao-Usansolo Ospitalea, San Eloy Ospitalea eta Onkologikoa Fundazioa), erkidego mailan dabiltzan bi irakaskuntza unitate (Laneko Medikuntzako Irakaskuntza Unitatea eta Euskadiko Prebentzio Medikuntzaren eta Osasun Publikoaren Irakaskuntza Unitatea), lanbide anitzeko lau irakaskuntza unitate (familia eta komunitate arretako bat lurralde bakoitzean eta Bizkaiko Osasun Mentaleko bat) eta erizain espezialistentzako hiru irakaskuntza unitate (Osasun Mentaleko Erizaintzako Irakaskuntza Unitatea, Erizaintza Obstetriko-Ginekologikoaren Irakaskuntza Unitatea eta Matía Fundazioa, non erizaintza geriatrikoko espezialistak prestatzen baitira) ezagutu ahalko dituzte.\nNekane Murga Eusko Jaurlaritzako Osasun sailburuak nabarmendu du Osasun Sailak eta Osakidetzak beren historiako plaza eskaintzarik handiena egin dutela, 446 plaza eskainiz, alegia, aurreko urtean baino %19 gehiago. «Estatu osoan egongo den plaza kopuruaren igoerarik handiena izango da. Hori guztia, Osasun Sailak hainbat erronkari aurre egiteko dagoen beharraren inguruan duen konpromisoagatik: lanbide erreleboa edo lehen mailako arreta sendotzea, bai eta euskal osasun zerbitzuaren bereizgarri den kalitateari eustea ere», azaldu du.\nGaur egun, 1.331 pertsona daude Euskadin osasun prestakuntza espezializatuan. Espezialitate batzuetan profesionalen beharren inguruan dauden aurreikuspenei erantzuteko, maiatzaren 27an eta 28an, beste 446 pertsona hasiko dira prestakuntza jasotzen.\nHorrela, datozen egunotan, irakaskuntza zentroak eta unitateak bisitatu ahalko dituzte egoiliarrek, aurretik Espainiako Osasun Ministerioak egiaztatuta eta emandako prestakuntzaren kalitatea bermatzen duen auditoretza baten babesean.\nErregistratutako izen-emateen arabera, 300 pertsona inguruk Gurutzetako Unibertsitate Ospitalea bisitatzea aurreikusten da: ehun bat Biocruces Bizkaia Osasun Ikerketako Institutura joango dira, eta 90 pertsona inguru Galdakao-Usansolo Ospitalera. Nobedadea da Basurtuko Unibertsitate Ospitaleak ateak zabaltzeko jardunaldi birtuala antolatu duela, eta zenbait egunez izango dela. Bestalde, Donostiako Unibertsitate Ospitaleak 150 egoiliar inguru jasoko ditu, eta beste horrenbeste Arabako Unibertsitate Ospitaleak.\nHospital De Cruces, Euskera\nIrakasle batek kokleako inplanteak daramatzaten panpinak diseinatu ditu\nSelma Huxley, euskal itsasgizonen nondik-norakoak aztertu zituen historialari ingelesa\nSimone Biles: urrezko gimnasta\nCoca Colak ozeanoetatik hartutako plastikoekin ekoitzitako botilak merkaturatzen dihardu\nKorrika jada martxan da! Washington, Lima, Sindey... Munduko 28 hiritan ospatuko da 21. Korrika


Aste santua 2020; La Salle saskibaloi teknifikazioa | campusbilbao.com\nAste santua 2020; La Salle saskibaloi teknifikazioa\nAurreko edizioetako arrakasten ondoren, Deustuko La Salle-Ybarra kiroldegian Basketeko TEKNIKAZIO-campusa izango dugu, eta bertan kontzentratu nahi ditugu 2008tik 2003ra bitartean Aste Santuko goiz hauek beren joko-maila hobetzeko aprobetxatu nahi dituzten jokalariak.\nGure teknifikazio campus guztietan Euskadiko selekzioetan eta nazioarteko saskibaloian eskarmentua duten entrenatzaileak ditugu.\nHarro gaude txikitatik gure campusetan ibili ondoren euskal selekzio eta ligetan lehiatzen diren dozenaka jokalariez.\nPlazak mugatuak dira, bilatzen dugun metodologia aplikatu ahal izatea bermatzeko.\nCampus honetara jolasten ari direnak eta saskibaloiarekiko zaletasuna dutenak joaten dira, eta bereziki hobetzeko lan egiteko gogoa dutenak. Gure campusetan beti egiten dugun bezain ondo pasatzeko gai izan nahi dugu, baina gure lanean kalitate plus batekin, entrenatzaileek eta prestatzaileek gidatuta, jokalari hobeak bihurtzen gaituzten xehetasunak leuntzen saiatuko baitira.\nEgunero, jokoaren oinarrizko alderdiak lantzen dira, bereziki jaurtiketan eta baloiaren maneiuan. Jardunaldi bakoitzean, ikasitakoa benetako jokora eramaten dugu.\n2008tik 2003ra bitarteko parte-hartzaileei zuzenduta.


Lehen Koalizioko Gerra - Wikipedia, entziklopedia askea.\nLehen Koalizioko Gerra\n(«Lehen Koalizioa» orritik birbideratua)\nLehen Koalizioko Gerra (1792-1797) Frantzia Iraultzailea geldiarazteko Europako zenbait boterek zuzendutako ahalegin militarra da. Gerra multzo honetan kokatzen da Konbentzioaren Gerra.\nFrantziako Iraultzako Gerrak eta Koalizioaren Gerrak\nNapoleon Rivoliko guduan\nFrantzia, Erdialdeko Europa, Italia, Belgika, Herbehereak, Espainia, Mendebaldeko Indiak\nItaliako hainbat lurralde\nKonbentzio Nazionalak berak iraultza hedatzeko gogoa adierazi zuen, Frantziako Louis XVI.ari gillotinaz moztu zion burua 1793ko urtarrilean, eta Frantziak Scheldt ibaiko ibia hartu zuen. Orduan, Frantziaren aurkako koalizio militar bat osatu zen. Estatu horiek itsasoz zein lurrez Frantziari eraso egiteari ekin zioten. Prusiak eta Austriak Herbehereetatik eta Rhinetik egin zuten. Erresuma Batuak Frantziako erregimen berriaren kontrako matxinadak babestu zituen, eta Toulon bera setiatu.\nFrantziak porrotak izan zituen, adibidez, Neerwindengo gudua (1793ko martxoaren 18), baita barne erreboltak ere, larriena Vendéeko altxamendu eta izua izanik, bertako herritarrek bortxaz armadan sartzeari uko egin ziotenean. Konbentzioak muturreko neurriak hartu zituen: Salbamen Publikorako Batzordeak era masiboan 18 eta 25 urte bitartean zeuden ahalerazko soldaduak mobilizatu zituen (1793ko abuztuan).\nFrantziako armada berriek kontra egin zuten, inbaditzaileak herrialdeko mugetatik at ateraraziz. Orduan, 1795ean, Bataviako Errepublika eratu zuen Frantziak, estatu satelite moduan. Gainera, Baselgo Itunarekin, Prusiako Rhin aldeko lurrak bereganatu zituen. Frantziako Direktorioak Alemaniako beste lurraldeak eta Italiako iparraldea konkistatzeari ekin zion.\nAlpeen iparraldean, Austriak egoera 1796an konpondu zuen nola edo hala, baina Napoleonek Sardinian eta Po ibaian eraso zuen (1796-1797). Lehen Koalizioa bertan behera geratu zen, Britainia Handiak baino ez baitzuen jarraitu borrokan.\nMultimedia: War of the First Coalition\nAzken aldaketa 27 azaroa 2019(e)an, 14:22(e)tan\nOrriaren azken aldaketa: 27 azaroa 2019, 14:22.


Atxilotuta Bushi e-postaz mehatxu egiteagaitik - bizkaie.biz\nHamahiru urteko mutiko bat etxilotu dabe Florence uriko (Kentucky, AEB) alkateari George W. Bush AEBtako presidentea mehatuz posta elektroniko bi bialtzeagaitik. Bush datorren astean joango da Cincinnatira, umea bizi dan uritik hur.\nFBIko eta Zerbitzu Sekretuetako agenteak gaztearen etxebizitzara indarrez sartu ziran, Linny Cloyd Poliziaren kapitainak azaldu dauenez. Gurasoak bertan egozan eta umearen ordenadorea aztertu ostean, Bushen ganeko informazino asko eukala nabarmendu dau Cloydek. Orain, terrorismo-mehatxua egitearen zigor bat jaso leike eta auzitegi familiar batera joan beharko dau aste bi barru.\nFlorenceko alkate Diane Whalenek Bush mehatxatzen eban e-posta anonimo bat jaso ondoren hasi zan ikerketea. Poliziak jakinarazo dau lehenengo posta elektronikoa Etxe Zurira, Dick Cheney presidenteordearen ordenadorera eta Pentagonora be heldu zala.\nWhalenek beste posta elektroniko bat be jaso eban. Florenceko alkateak eta Cloyd poliziaburuak ez dabez mezuak erakutsi nahi izan ezta mehatxuei buruzko xehetasun gehiagorik emon be.


Euskal idazle egonaldia Abbadiako eremuan: 2017ko deialdia — Euskal kultur erakundea\nEuskal idazle egonaldia Abbadiako eremuan: 2017ko deialdia\nTokia: Nekatoenea – Abbadia Eremua - 64700 HendaiaDatak: 2017ko urria eta azaroa bitarteanIraupena: hilabete batArtistari eman beka: 1000 euro\n1-Gazte literatura sorkuntza (hilabete batez), Hendaiako "Nekatoenea" etxean Artistaren esku utziko da ekoizpen motaren eta lan gaien hautua, kontuan harturik literatura sorkuntza euskaraz eginen dela. 2- Ikasle gazteekin jarduera bat : 12 urtetik gorako ikasle talde batekin. Idazleak bere idazlanari buruz proposatu nahi duen lana. Ikasturte hasieran hitzartuko du irakaslearekin eta 2017-2018 ikasturte bitartean antolatuko du ikasleekin 12 orduz elkartuz. Jarduera honek Hego Lapurdiko Hirigune eta DRACeko EAC programaren barnean izanen da horien finantzaketa berezia izanik.\nHautaketaEpaimahai batek du hautua eginen, hautagaitza txostenak aztertu ondoren. Partaide egitura bakoitzak ordezkari bat izendatuko duelarik epaimahaian parte hartzeko.\nHautuaErabakia hartu eta aste batera hautagai guziei e-postaz igorriko zaie erantzuna.\nHautagaitza aurkezteko epea: 2017ko maiatzaren 29a baino lehen.\nEuskal Idazleen ElkarteaEuskal Idazleen Elkartea • Zemoria kalea, 25 • 20013 Donostia (Gipuzkoa)www.idazleak.eus - eie@idazleak.org - Tel.: 943 27 69 99\nEuskal Kultur Erakundeaetchegoin@eke.eus - Lota jauregia - 64480 Uztaritze Tel. 0033 5 59 93 25 25\nCPIE Euskal itsasbazterrawww.nekatoenea.eu - cpielittoralbasque.sorkuntza@hendaye.comCPIE Euskal Itsasbazterra / Larretxea, Abbadiako eremua, rue Armatonde karrika, 64700 HendaiaTel. 0033 5 59 20 37 20\nEuskararen Erakunde Publikoak eragile pribatuen diruz laguntzeko 2017ko dispositiboa ireki du\nArte plastikoa eta musika egonaldi deialdia BALEAPOP #8\nMaiatzen 33. Solasaldiak Baiona eta Iruñan\n34. Euskal Herriko Idazleen Biltzarra Saran


Lasarte-Oria gorriz - Aktualitatea - Lasarte-oria\nCovid-19ren positiboengatik azken 14 egunetan metatutako intzidentzia-tasak zona gorrian kokatzen du Lasarte-Oria.\nJoan den astelehenean, urtarrilaren 25ean, egoera epidemiologikoaren eboluzioa ikusita, indarrean jarri ziren Eusko Jaurlaritzak ezarritako neurri berriak Covid-19aren hedapena prebenitzeko.\nHala ere, neurri berri horiei udalerria gune gorria bada ezartzen diren murrizketak gehitu behar zaizkie, hau da, azken 14 egunetan metatutako intzidentzia-tasa 500 positibotik gorakoa da 100.000 biztanleko. Urtarrilaren 27an, Lasarte-Oriak 708 positiboko tasa du.\nEusko Jaurlaritzako Osasun Sailak ebazpen bat zabalduko du astero, astelehenetan eta ostegunetan, bere webgunean (https://www.euskadi.eus), udalerriaren araberako tasen zerrendarekin. Ebazpen horretan zehaztuko da zein udalerri hartzen diren larritasun-gunetzat, eta, beraz, eremu gorrian sartzen dira eta erreferentzia eraginkorra izango da hurrengo egunetik aurrera.\nMurrizketak neurri berriekin\nEuskal Autonomia Erkidegoko lurraldean pertsonak sartzeko eta ateratzeko mugak.\nPerimetroaren itxiera ezartzen da, eta, beraz, ezin da udalerrira sartu edo bertatik irten, behar bezala justifikatuta dauden eta urriaren 25eko 926/2020 Dekretuaren 6.1 artikuluan aurreikusitako arrazoiren batengatik gertatzen diren kasuetan izan ezik:\nOsasun-zentro, -zerbitzu eta –establezimenduetara joatea.\nAdinekoei, adingabeei, mendekotasun-egoeran daudenei, desgaitasun bat dutenei edo bereziki kalteberei laguntza eta zaintza ematea.\nOrgano publiko, judizial edo notarialetan egin beharreko jarduketak (errekerituak edo presakoak).\nEzinbesteko kausa edo premia-egoera dela eta.\nGaueko ordutegian dauden pertsonen zirkulazio-askatasunaren mugaren hasiera-ordua 22:00ak izango da, eta, muga horren amaiera-ordua, 06:00ak.\nPertsona-taldeak espazio publikoetan eta pribatuetan egotea mugatzea lau lagunentzako (salbu eta bizikideak badira)\nElikagaiak edo baimendutako beste produktu batzuk erosteko joan-etorriak bizilekua duten udalerriko merkataritza-establezimenduetan egin behar dira. Salbuespen gisa, bizileku den herrian ez dauden zerbitzuetarako eta horniduretarako, bizilekua den udalerritik hurbilago dagoen azalera handi edo antzeko batera lekualdatu ahal izango da.\nMerkataritza-establezimendu guztiek –farmaziek eta erregaien txikizkako banaketa-zerbitzuguneek izan ezik- dagokien araudiaren arabera itxi beharko dute, gehienez ere 21:00etan.\nOstalaritza- eta jatetxe-establezimenduek, zerbitzuguneetako zerbitzuek izan ezik, gehienez ere 20:00etan itxi beharko dute jendeentzako eta ezingo dute 06:00ak baino lehen ireki. Barruko edukiera %50 murriztuta.\nDantza-talde ez-profesionalen entseguei berrekitea baimentzen da, eta, nolanahi ere, zorrotz errespetatu beharko dira pertsonen arteko segurtasun-distantziaren, maskara erabiltzearen eta kontaktu fisikorik gabeko sei laguneko taldeen prebentzio-baldintzak.\nFederatu gabeko kirol-jarduera fisikoa aire zabalean, bakarka edo taldeka egin ahal izango da, kontaktu fisikorik gabe, eta gehienez 6 pertsonako taldeetan aldi berean.\nEskola-kiroleko entrenamenduak egin ahal izango dira, eta gehienez ere sei laguneko taldetan antolatuta. Taldea beti pertsona berek osatuko dute, eta ezingo dira aldagelak erabili.\nBizitoki dugun udalerrian egiten diren hileta, beila edo ehorzketetara joan gaitezke. Udalerritik eta Euskal Autonomia Erkidegotik kanpo gertatzen direnetara bigarren mailara arteko senideak joan ahal izango dira.\nUdalerria gorriz badago\nOstalaritzako establezimenduak eta jatetxeak itxi. Bakarrik eskaerak prestatu ahal izango dira lokalean jasotzeko, betiere aldez aurretik hitzordua eskatuta, 21:00ak arte, edo 22:00ak arte etxez etxeko Zerbitzua eskaintzeko.\nBertan behera geratzen da taldeko kirol-jarduera oro, salbuetsita daude lehiaketa profesionalean edo erdi-profesionalean murgilduta dauden taldeen entrenamenduak eta kirol-lehiaketak, gimnasioetan, kirol-klubetan edo kiroldegietan programatutako ikastaroak edo jarduerak, eta jarduera fisikoa eta kirol-jarduera, aire zabalean eta gehienez sei laguneko taldeetan.\nGogorarazten dugu kutsatzea saihesteko jarraibideak sinpleak eta aplikatzen errazak direla:\nMaskara erabiltzea (derrigorrezkoa)\nEskuetako higienea maiz: urarekin eta xaboiarekin garbitzea.\nKontrol termikoa sintomaren bat ikusiz gero.\nUdalak, era berean, herritarrei eskatu nahi die ihes egin dezala gezur eta zurrumurruetatik eta informa dadila osasun-agintariek beren komunikabideetan edo komunikabide orokorretan emandako informazioaren bidez.\nInformazio ofiziala esteka hauetan lor daiteke:\nOsasunaren Munduko Erakundea: https://www.who.int/es/emergencies/diseases/novel-coronavirus-2019/advice-for-public/q-a-coronaviruses\nOsasun Ministerioa: https://www.mscbs.gob.es/profesionales/saludPublica/ccayes/alertasActual/nCov-China/ciudadania.htm\ngeoEuskadi: Euskadiko Covid-19 bilakaeraren mapa:https://www.geo.euskadi.eus/covid-19-euskadi/s69-geodir/es/\nBestalde, Eusko Jaurlaritzak dokumentu batzuk prestatu ditu, ohiko galderen eta erantzunen zerrenda baten bidez, dekretuaren edukia hobeto ulertzeko eta interpretatzeko. Hemen behean deskarga daitezke.\nGarrantzitsua: guztien onerako, maskarak eta eskularruak errefusaren edukiontzian bota behar dira (edukiontzi grisa).\nOhiko galderak eta erantzunak [pdf]\nJarduera fisikoa eta kirola aire zabalean [pdf]


10 urte ostu zigutenetik — Eibar.ORG | Eibarko peoria\nHemen zaude: Hasiera / Blogak / Kalamuatik Txargainera / 10 urte ostu zigutenetik\n10 urte ostu zigutenetik\nLeire Narbaiza 2013/02/20 00:30\nGaur 10 urte dira "Euskaldunon egunkaria" itxi zigutela.\nEgunkariaren itxierarena nire kafetera italiarrarekin lotzen dut beti. Sukaldean nengoen irratia piztuta, goizero bezala, gosarirako kafea prestatzen. Kafetera eskuan geratu nintzen, airean erreakzionatu ezinda! Ezin nuen sinistu, zurtuta laga ninduen berriak. Lortu nuen kafea egitea eta gosaria malkotan eman nuen, amorrazioa gero etorri zitzaidan.\nHamar urte pasatu dira, eta epaiketa ere egin zuten. Bertan absolbitu zituzten inputatutako guztiak. Baina ez ziguten ostutakoa itzuli, ez digute euskaldunoi barkamenik eskatu, ez dituzte torturak ikertu, ez dute epaiketa ekonomikoa egin. Hamar urte eta lehengo lepotik burua PPko gobernuak.\nEstatuaren indar osoz sartu ziren Egunkarian, hainbeste kostatako ametsa bortxatzera eta hiltzera. Eta gainera euskaldunok geure buruaz babesteko izan zela esan zuen barne saileko ministroak esan. Ume txiki zentzubakoak bagina legez, gure hizkuntzan informatuak izateak kalte egiten zigun uste maltzurraz. Lapurretan egin eta, gainera iraindu. Dena gezurra. Euskal gizarteari egindako mehatxu bizia izan zen, inor seguru ez zegoela ohartarazteko.\nHamar urte pasatu dira. Kafeterari begiratzen diodanean, askotan, oraindik ere gogoratzen naiz goiz hartaz. Agian kikildu gintuzten, baina aurrera egin genuen, eta izerdi asko botata, beste egunkari bat egin. Nahiz eta ez duten barkamenik eskatu, diru-ordainik eman, azalpenik eskainik.\nHamar urte pasatu dira, baina ez zaigu ahaztu. Bihotzean daramagu itxi ziguten kazeta lehenengotxo hori. Betiko.\netiketak: Euskaldunon Egunkaria, Txargainen, üskara, Egunkaria libre, Egunkaria


Larunbat honetan jokatuko da Zarauzko Triatloiaren 33. edizioa |\nLarunbat honetan jokatuko da Zarauzko Triatloiaren 33. edizioa\n● Getariako Malkorbe hondartzan emango zaio hasiera triatloiari:\n15:00etan emakumezkoak irtengo dira eta 15:10etan gizonezkoak\n● 700 parte hartzaileetatik 90 emakumezkoak izango dira, iaz baino\n● Parte hartzaile azpimarragarriak: Gustavo Rodríguez, Eneko\nLlanos, Francesc Godoy eta Timothy Van Houtem / Judith\nCorachán, Helene Alberdi, Anna Noguera eta Emma Bilham\nLarunbat honetan, ekainak 8, Zarauzko Triatloiaren 33. edizioa egingo da arratsaldeko hiruretatik aurrera. Gaur goizean, antolakuntzak prentsaurrekoa egin du Zarauzko malekoian, aurtengo probaren inguruko xehetasunak emateko. Agerraldian izan dira Gorka Silvan (Zarauzko Triatloi Elkarteko presidentea), Eneko Llanos (Zarauzko Triatloia 11 aldiz irabazi duen parte hartzailea), Helene Alberdi (iazko edizioan 2.postuan sailkatu zen parte hartzailea) eta Xabier Txurruka (Zarauzko Alkatea).\n– Zirkuitua: 2,9 km igerian, 81km bizikletaz eta 20km korrika. Triatloiaren ibilbideak paisaia eta\ntxoko zoragarriak zeharkatzen ditu. Aurten, gainera, bizikleta sektorerako kostaldeko\nerrepidea berreskuratu da, eta parte hartzailek handik egingo dute Zumaiatik Zarautza\n– Aitzindaria: 1987an egin zen lehenengo Zarauzko Triatloia. Estatu mailan antolatutako\n– Herrikoia: 300 taldeko boluntario taldeari esker, Zarauzko Triatloia kalitate goreneko kirol\nfroga da ikusle zein parte hartzaileentzat.\n– Euskalduna: Euskara da Zarauzko Triatloiaren hizkuntza nagusia. Antolatzaileen artean\neuskara da nagusi, eta komunikazioa elebitan egiten bada ere, euskararen erabilera\nPunta-puntako triatletez gozatzeko aukera\nAurten ere, triatleta profesionalen presentzia bermatzeko lan egin du antolakuntzak, Zarauzko\nTriatloiak maila goreneko proba izaten segi dezan. Hori posible izateko, izen emate prozesuan\nmoldaketak egin ziren. Dena den, izen handiez gain, triatloiak edonori eskaintzen dio parte hartzeko aukera, eta hori horrela izan dadin, 700 dortsaletatik 600 zozketa bidez erabakitzen dira. Aurtengo edizioko zozketan 376 zenbakia izan zen saritua, eta hortik aurrerako 599 zenbakiek Zarauzko Triatloian izena emateko aukera eskuratu zuten.\nZarauzko Triatloiaren 2019ko edizioan profesionalek eta maila altuko triatletek parte hartuko dute.\nHauek dira izen esanguratsuenak:\n– Emakumezkoak: Judith Corachán, Helene, Alberdi, Anna Noguera, Dolca Ollé, Ruth Brito,\nEmma Bilham, Camille Deligny\n– Gizonezkoak: Gustavo Rodríguez, Eneko Llanos, Francesc Godoy, Joan Ruvireta, Cristóbal\nDios, Nan Oliveras, Timothy Can Houtem, Julen D Díez, Ander Okamika, Amaury Dehez, Adriá\nMuñoz, Pello Osoro, Aimar Agirresarobe\n90 emakumezko aurtengo edizioan\nIazko udazkenean 2.800 lagunek egin zuten Zarauzko Triatloian parte hartzeko aurretiazko\nizen-ematea, aurreko edizioan baino %40 gehiago. Datu hori esanguratsua da, argi erakusten\nduelako Estatu osoko parte hartzaileentzat Zarauzko Triatloiak dituen prestigioa eta garrantzia.\nParte hartzaileen datuei dagokionez, 33. edizioan inoiz baino emakumezko gehiago izango dira: 90 emakumek egingo dute aurten Zarauzko Triatloia, eta iaz 58 izan ziren. “Datu horren igoerak\ngarrantzia berezia du guretzat, ilusio handia egiten digu gure triatloian gero eta emakume gehiago ikusteak. Kopuruaz gain, azpimarratzekoa da haien maila ere, urtez urte nabarmen hobetzen doalako”, adierazi du Silvanek.\nSariak Zarauzko Triatloiaren 33. edizioan ondorengo sariak banatuko dira (kopuru berdinak gizon eta\n– 1.postua: 5.000 euro\n– 2. postua: 2.000 euro\n– 3. postua: 1.000 euro\n– 4. postua: 500 euro\n– 5. postua: 300 euro\nJarduera osagarriak: azoka, profesionalen solasaldia, Triatleten afaria eta Triatloi txikia\nZarauzko Triatloia larunbat arratsaldean jokatuko den arren, ostiral arratsaldetik aurrera\nmugimendua atzemango da herrian. Ostiral arratsaldean bertan, Zinema Pilotalekuan zabalik egongo da triatloian espezializatuak dauden marken azoka, 17:00 – 20:00 artean. Larunbat goizean ere bai; arratsaldean, azoka Lege Zaharren Enparantzara mugituko dute, helmuga ingurura.\nOstiral arratsaldean, triatleta profesionalen arteko solasaldiaz gozatzeko aukera izango da Antoniano Ikastetxean 20:30ean.\nLarunbat iluntzean, urtero bezala, Triatleten afaria ospatuko dute Zinema Pilotalekuan 21:30ean hasita, eguna festa giroan bukatzeko.\nIganderako, antolakuntzak Triatloi Txikiaren beste edizio bat antolatu du. Gaztetxoen proba\n11:00etan hasiko da, eta parte hartu nahi dutenek momentuan eman beharko dute izena.\n– Benjaminak: 100 metro igerian, 800 metro bizikletaz eta 300 metro korrika.\n– Alebinak: 150 metro igerian, 1.600 bizikletaz eta 500 metro korrika.\n– Infantilak-kadeteak: 250 igerian, 2.400 bizikletaz eta 700 metro korrika.\nZarauzko Triatloiaz gozatzeko gonbita\nGorka Silvanek Zarauzko Triatloiaz gozatzera hurbiltzeko gonbita egin die Euskal Herriko zale guztiei.\nBere hitzetan, “goizetik hasita giro bikaina izaten da herrian, eta triatloia oso era berezian bizitzen da Zarautzen”. Zarauzko Triatloia kirol froga bat baino askoz ere gehiago dela nabarmendu du, ikusle eta parte hartzaileentzat ahaztezina izan ohi den esperientzia.\nHurbiltzekotan, garraio publikoa erabiltzeko gonbita ere egin die Silvanek, frogan zehar herri\ninguruan trafiko mozketak izaten direlako, eta uda garaia izanik, Zarautzen auto asko pilatzen delako.\nPrentsaurrekoa bukatzeko, Silvanek eskerrak eman dizkie Zarauzko Triatloia posible egiten duten boluntarioei, babesleei eta kolaboratzaile guztiei: “Zarauzko herriari eta herritarrei ere bai, urtez urte Zarauzko Triatloiarekiko erakusten duten jarrera apartagatik eta proba berezi egiten laguntzeagatik”, gehitu du.\nEtiquetas: kirolzale, triatloia, zarautz\nEntrada anteriorAbierto el plazo de inscripción para la 51 edición del Torneo de Pala de Tolosa\nSiguiente entradaEste sábado se celebra la 33 edición de Zarauzko Triatloia\nLarrazabalek distira jarri zuen, Elola-Balerdik fedea


Bidasoako Begiradak 2020, argazki lehiaketa | Parque Comercial Txingudi\n18 urtetik gorako edozein pertsonak pare hartu dezake lehiaketan, argazkiak www.parquecomercialtxingudi.com helbidean propio prestatu den atalera igoz eta parte hartzeko formularioa betez. Lehiaketan parte hartu ahal izateko baldintzetako bat da Instagrameko gure profilaren jarraitzailea izatea:@parquecomercialtxingudi . Originalak entregatzeko epeak urriaren 31era arte iraungo du.\nEpaimahaia Txingudi Merkataritza Guneko kideek osatuko dute, eta, jasotako argazki guztien artetik, baldintzak betetzen dituzten artean 50 argazki hautatuko dituzte. Hautatutako 50 argazkiak azaroaren 4tik 30ra bitartean erakutsiko dira Txingudiko webgunean, eta Txingudi Merkataritza Guneko bezeroek gustukoen dituztenak bozkatu ahal izango dituzte.


Emakumea eta itsasoa – IKA Bloga\nEmakume bat itsasora begira dago eta haurra du gogoan. Abiapuntu horretatik garatu du Berta gure ikaskideak istorio hunkigarri hau. Kontakizunaren atmosfera girotzeko, gainera, ondorengo musika erabili du. Beraz, gonbidatzen zaitugu musika entzutearekin batera istorio hau irakurtzera. Seguru musika bestelakoa izan balitz, istorioa ere oso desberdina izango zela… proba egin nahi?\nAzkenean iritsi da gaua. Egunaren gaua, eta bizitzarena ere bai. Eta hondartzan dago, bere betiko hondartzan, gogoratzen. Hantxe bizi izan zituen bere momenturik onenak. Baina gaurkoa ez da horietako bat.\nEserita dago, harean, txuriz jantzita. Ile txuri luzea aske dauka. Zapi zuri bat dauka lepoan. Eta bere bizitza du gogoan.\nOso gazte ezkondu zen. Berehala haur bat eduki zuen. Baina egun batean senarra itsasoak eraman zuen. Eta, hala ere, bizitza jarraitu behar izan zuen, bakarrik, haurrarekin bakarrik. Bizitza oso bat lanean. Baina egun batean haur hori handitu egin zen, eta bere bizitzari ekin zion… Eta orain haurra ere galdu du. Eta haurrarekin batera bere bizitzaren zentzua ere galdu du. Zergatik izan behar zuen marinela, aita bezala?\nEta hantxe dago, hondartzan, izarrei begira, iluntasunari begira, bere bizitzari begira. Zentzua galduta. Zuriz jantzita.\nEta altxatu egin da. Eta ekin dio bere azken ibilaldiari… Itsasora.\nPrevious: Angeles Santos margolariaren biografia\nNext: Hauxe da gure konpromisoa


Txina Junior Ninja Ikastaroa Fabrikazioa eta Fabrika | Haiber Play Ekipamendua\nIzenak dioen bezala, Junior ninja ikastaroa eskolaurreko haurrei zuzendutako ninja erronka da. Erronka nahasketa batek haurren indar fisikoa, abiadura, koordinazioa eta malgutasuna entrenatu ditzake. Zailtasun maila moderatuak, bizkotxo igerilekuarekin edo itsasoko pilotekin batera babestuta, segurtasun sentimendua ematen die haurrei beldurrik gabe hartzeko eta oztopoak betetzen dituzten bitartean konfiantza handiaren saria lortzeko.\nJunior Ninja Ikastaroa erronka ezberdinek osatzen dute, bezeroaren adinaren arabera hautatzeko modukoa. Kanal biko modalitatean ere jar daiteke, haurrak lehiaketa bat abiaraz dezan berak jolasten duen bitartean\nJunior Ninja ikastaroa kalitate handiko eta material iraunkorrez egina dago eta materiala eta diseinua segurtasun arauak guztiz betetzen dituzte. Jokatzeko diseinua zentzuzkoa da zure eragiketaren zama murrizteko.\naurreko: Sumendiaren diapositiba barruko jolastokia\nHurrengoa: Mouse Carousel Interactive Soft Play


8 Fabrikazio Mekanikoa (Lanbide Arloa) 8 Fabrikazio mekanikoko produkzioaren programazioa (Heziketa Zikloa). Goi maila Lanbide Heziketa 8 Mekanizazio, konformazio eta muntaia prozesuen definizioa (Modulua) 8 Mekanizazioa (Heziketa Zikloa). Erdi maila 6 Mekanizazio Prozedurak (Modulua) Gehiago ... 4 Fabrikazio-teknikak (Modulua) 4 Instalazioa eta mantenimendua (Lanbide Arloa) 4 Mantentze-lan elektromekanikoa (Heziketa Zikloa). Erdi maila 4 Soldadura eta galdaragintza (Heziketa Zikloa). Erdi maila 3 Fabrikazio prozesuen gauzatzea (Modulua) 3 Mekanizazioa (Modulua) 3 Txirbil-harroketa bidezko Fabrikazioa (Modulua) 3 Urraduraren,elektrohigaduraren,ebaketaren, konformazioaren eta prozesu berezien bidezko fabrikazioa (Modulua) 2 Mekatronika Industriala (Heziketa Zikloa). Goi maila 1 Elementu finkoak (Modulua) 1 Elementu metalikoak eta sintetikoak (Modulua) 1 Garraioa eta ibilgailuen mantenimendua (Lanbide Arloa) 1 Giro Naturaleko Soldadura (Modulua) 1 Karrozeria (Heziketa Zikloa). Erdi maila 1 Makina Elementuak (Modulua) Guztiak ikusi ... gutxiago ...


DANOBATGROUP enpresa taldeak presentzia nabarmena edukiko du berriro ere Gipuzkoa Talent foroan, punta-puntako euskal enpresek une honetan atzerrian lanean ari diren arren Euskadira bueltatzea pentsatzen ari diren profesionalen garapenerako duten eskaintza ezagutaraztea helburu duen topaketa baita.\nHitzorduaren hirugarren edizioa izango da, eta datorren abenduaren 27an egingo da, Gipuzkoako Parke Zientifiko eta Teknologikoan, lurralde horretako Foru Aldundiak bultzatuta.\nForoan, DANOBATGROUPek stand propioa edukiko du eta, gainera, ekitaldiaren barruan antolatu diren hitzaldi eta elkarrizketetan parte hartuko du.\n“Talentuaren garapenaren aldeko apustua da gure enpresa eredua definitzen duten ezaugarrietako bat. DANOBATGROUPen aldaketara egokitzeko ahalmena lantzen dugu, beste ahalmen batzuen artean, bai eta etengabeko prestakuntzarekiko eta ikaskuntza iraunkorrarekiko interesa ere. Gure langileak beren karrera profesionalaren gidari eta protagonista izatea nahi dugu. Gipuzkoa Talentaren moduko ekitaldietan parte hartzeak ahalbidetzen digu gure proposamena ezagutaraztea eta aukera berrien bila ari den talentuarengana hurbiltzea”, ziurtatu du DANOBATGROUPeko Kuadeketa Sozialeko zuzendari Iker Usabiagak.\nHitzorduak gaur egun atzerrian lanean ari diren arren Euskadira bueltatzeko aukera aztertzen ari diren pertsonekin harremanetan jartzeko balioko digu. Hori horrela, beraz, enpresetarako eta profesionalentzat ez ezik euskal ekonomiarako eta bere ehun sozialerako oro har ere izango da ona.\n“Topaketa honekin baloratu ahal izango dugu ea gai garen haien interesak eta gureak bateratzeko, eta aztertu ahal izango dugu, baita ere, ea aukerarik dagoen profesional horiek gure taldean sartzeko. Oso ekimen interesgarria da, beti oso profil nabarmenak aurkitzen baititugu bertan”, gehitu du Usabiagak.\nErakusketarako lekuan egoteaz gain, taldeak aurkezpen bat egingo du pertsonen garapenaren alde egiten ari dena eta berrikuntzarekin eta nazioartera begira egoteko hartu dituen konpromisoak azaltzeko.\nMakina-erreminten eta ekoizpen sistema teknologikoki aurreratuen fabrikazioan espezializatuta, DANOBATGROUPek 1300 profesionalek osatutako plantilla bat dauka eta proiektu berritzaileetan eta nazioarteko testuinguruetan garatutakoetan parte hartzeko aukera ematen du, hau da, pertsona taldeari trebakuntza bikaina eta enplegagarritasun handia bermatzen duten ezaugarriak ditu.


Erizaintzako Unibertsitate Eskola, aurrera, zailtasunak zailtasun | OsatuBerri\nErizaintzako Unibertsitate Eskola, aurrera, zailtasunak zailtasun\nSamurra izan ez den arren, Gasteizko Erizaintzako Unibertsitate Eskolak lortu du COVID-19aren ondorioei aurre egitea. Ikasle guztiek behar bezala amaitu dute ikasturtea, eta laugarren mailako ikasleak call-center-ean aritu dira lanean, lehen lerrotik. Irakasleek nahiz zentroko langileek oso ahalegin handia egin behar izan dute, baina, eskolako zuzendariak adierazi duenez, elkarlanak eta elkarri emandako babesak bere fruituak eman ditu: «Helmugara iritsi gara».\nZortzi hilabete igaro dira dagoeneko COVID-19 gaitzak Euskal Herriko txoko guztiak asaldatu zituenetik. Otsailean atzeman zuten aurreneko kasua, Gasteizen, eta geroztik eman den pauso bakoitza pandemiak baldintzatuta emandakoa izan da. Begi-bistakoa da herritarren bizi-ohiturak errotik aldatu dituela azken hilabeteotan, eta handia izan dela gizartean ez ezik ekonomian, hezkuntzan nahiz osasun arloan ere izan duen eragina. Koronabirusaren testuinguruan, beharrezkoa izan da alderdi askotatik egokitzea, moldatzea, eta baliabide eta alternatiba bakoitzetik ahalik eta etekinik handiena ateratzea.\n«Egun batetik bestera». Halaxe egokitu behar izan zen Gasteizko Erizaintzako Unibertsitate Eskola egoera berrira, Encarnacion Betolaza Lopez de Gamiz zentroko zuzendariak azaldu duenez. Hilabete hauek «oso gogorrak» izan direla nabarmendu du, ikasleek nahiz zentroko langileek oso ahalegin handia egin behar izan dutela; baina dena ez da iluna, haren aburuz, eta uste du argirik ere badela horren guztiaren atzean: aurrerantzean ere oso baliagarriak izango dira erabilitako metodologia berriak eta egindako egokitzapenak.\nZailtasunak zailtasun, gainera, maila guztietako ikasleek bukatu ahal izan dute garaiz ikasturtea. Martxoaren 2an egin zuten topo aurreneko oztopoarekin: Eusko Jaurlaritzako Osasun sailburuak bertan behera utzi zituen Arabako ESIko praktika klinikoak. Momentu horretan, praktikak egiten ari ziren bertan Gasteizko Erizaintzako Unibertsitate Eskolako hirugarren eta laugarren mailako ikasleak. Hurrengo egunean, EAEko osasun-sistema osoko praktikak utzi zituen Jaurlaritzak bertan behera. Koronabirusean positibo emandako lehendabizikoa ospitale horretako mediku bat izan zenez, hainbat ikasle konfinatu egin behar izan zituzten, eta beste hainbati PCR proba egin. Halere, Betolazak argitu duenez, ikasle guztien artean bakarrak eman zuen positibo —160 ikasle inguru ari ziren praktikak egiten—, eta zentroko gainerako langileen artean ez da beste kasurik atzeman. «Zorte handia izan genuen», gaineratu du.\n«CALL-CENTER-EAN EGINDAKO JARDUERAK OSO LAGUNGARRIAK IZAN ZIREN ERIZAINTZAKO IKASLEEN KONPETENTZIAK GARATZEKO, HEZKUNTZAREN NAHIZ OSASUNAREN IKUSPUNTUTIK.»\nPraktikak bertan behera geldituta, irtenbide bat behar zuten hirugarren eta laugarren mailako ikasleentzat: «Hirugarren mailakoei oso egun gutxi geratzen zitzaizkien praktikak bukatzeko; horregatik, bukatutzat eman genituen. Laugarren mailakoen kasuan, berriz, aste horretan bertan deitu ziguten Osakidetzatik, guri eta gainerako erizaintzako eskolei, azken urteko ikasleekin zer-nolako beharrak ote genituen eta lagunduko zigutela, Osakidetzak ikasle horien beharra izango zuelako aurrerago». Baina erraza zirudiena korapilatu egin zen; izan ere, martxoaren 10ean eskola teorikoak ere bertan behera gelditu ziren, eta hilaren 14an alarma ezarri zuten. Modu horretan ezinezkoa zen ikasleek praktikak ohiko moduan egitea.\nIkasleak lehen lerroan\nBaina orduan ere beste argi izpi bat agertu zen: Osakidetzak lan-kontratu bat eskaini zien laugarren urteko ikasleei, osasun-laguntzaile jarduteko, profesional baten begiradapean. Lan hori Gasteizko Osasun Aholkuaren call-center-ean egin zuten, martxoaren 23tik maiatzaren 8ra, eta praktika kliniko gisa aitortu zitzaien ikasketetan. Ikasleen eginbeharra zen deiei erantzun eta jarraibideak eta aholkuak ematea. Betolazak ikasleen lana goraipatu du: «Osakidetzarentzat laguntza handia izan zen; hasieran, ikasleek ez zuten joan nahi, iruditzen baitzitzaien koronabirusa mehatxu handia zela; beldurtuta zeuden. Baina call-center-ean parte hartzea lortu genuen, irakasleen laguntzarekin. Hori ere oso garrantzitsua izan zen: irakasleek momentu oro babestu zuten proposamena, eta goiz, arratsalde eta gau aritu ziren ikasleei laguntzen». Ikasleek 24 ordu betetzen zituzten han, hamasei laguneko txandetan. Betolazaren arabera, call-center-ean egindako jarduera horiek oso lagungarriak izan ziren erizaintzako ikasleen konpetentziak garatzeko, hezkuntzaren nahiz osasunaren ikuspuntutik, eta momentu horretan, gainera, oso zeregin beharrezkoa eta garrantzitsua egin zuten.\nIrakasleak buru-belarri aritu ziren laugarren mailakoei laguntzen, baina etxean ere bazuten zeregina; izan ere, eskola presentzialak baztertuta, on line egin behar izan zituzten; bulegotik aurrena eta, alarma ezarri eta gero, etxetik. Unibertsitateak ikastaro batzuk eskaini zizkien irakasleei, on line metodologiak nola erabili ikasteko eta irakaskuntza ez-presentziala nola eraman ikasteko. Betolazak azaldu duenez, arazorik gabe amaitu zuten ikasturtea ikasleek, eta azterketak eta guzti egin zituzten on line. Irakasleek gogotik ekin behar izan diotela nabarmendu du zentroko zuzendariak: «Harrigarria izan da, irakasleek izugarrizko ahalegina egin behar izan baitute. Eskolak on line ematen zituzten etxetik, eta, aldi berean, call-center-ean laugarren mailakoekin txandak egiten ari ziren. Baina ez da arazorik egon, eta, haiei esker, helmugara iristea lortu dugu. Elkarren babesa ezinbestekoa izan da; oso langile gutxi gara, baina, denon artean, lortu dugu».


Gabonetako lore dekorazioari buruzko tailer bat, eskulanei buruzko beste bat eta belaunaldien arteko ipuin kontaketa bat dira Galdakaoko Udaleko Gizarte Ekintzako Adinekoak Dinamizatzeko Zerbitzuak datorren astean hasiko den abendurako antolatu dituen jarduerak.\nCovid-19 dela eta Galdakaoko Udaleko Adinekoen Dinamizazio Zerbitzuak martxotik bertan behera utzi behar izan zuen bere hileko jarduera programa, eta pasa den urritik berriro ere ekin dio jarduera programari. Abendura begira, eta gure udalerritik kanpoko txangoak bezalako ohiko jarduerak mugatzen dituzten egungo murrizketak kontuan hartuta, honako jarduera hauek antolatu dira:\n✅ Gabonetako lore dekorazioari buruzko tailerra\n2 orduko 2 tailer dira, eta Gabonetako lore lanak egingo dira.\nData: abenduaren 14a eta 15a, astelehena eta asteartea\nTaldea: 8 pertsona gehienez\nLekua: Torrezabal Kultur Etxea (2. gela)\n✅ Belaunaldi arteko ipuin kontalaria\nBelaunaldi arteko ipuin kontalari honen bidez, Galdakaoko aitite eta amamak bilobekin batera gozatu dezaten lortu nahi da. Apikaren eskutik eskaintzen da ikuskizuna.\nAntzerkiarekin konbinatutako ahozko narrazio baten bidez, "Neguko ipuinak - Gabonetako ipuinak" izeneko ipuin saio honetan ilusioak, desioak, opari harrigarriak eta sorpresak agertzen dira. Gabonetako eta neguko sutan eta familia giroan bildutako ipuinak dira.\nData: abenduaren 16a, asteazkena\nOrdutegia: 17:30etik 18:30era\n✅ Belaunaldi arteko eskulanen tailerra\nAdineko Pertsonak Dinamizatzeko Zerbitzuak, aurten ere, bi orduko lore eskulanen tailerra eskaintzen du adinekoentzat eta bi belaunaldiek (amama/aitite eta biloba) Gabonetako oporraldian tarte atsegina hartu ahal izango dute.\nData: abenduaren 21a, astelehena\nJarduera horietarako beharrezkoa da aldez aurretik izena ematea (pertsona bakoitzeko 2 izen-emate gehienez) telefonoz, 944010545 zenbakira deituta, edo aurrez aurre, Ardanza parkearen ondoan dauden dinamizazio zerbitzuaren bulegoetan (aurretiko hitzorduarekin).\nJarduera guztietan bete beharko dira ohiko osasun neurriak, hala nola maskara erabiltzea, eskuen higienea eta segurtasun distantzia.\nJarduera horiez gain, hilabete honetan gure adinekoentzako ohiko zerbitzuak ere eskainiko dira, hala nola jubilatuei eta pentsiodunei aholkularitza eta informazioa ematea, edo aisialdirako eta denbora librerako jarduerak kudeatzea (oporrak eta termalismo programa 2020).\nGogorarazi nahi dugu jendaurreko ordutegia 10:00etatik 13:30era bitartekoa dela, astelehen, asteazken eta ostiraletan, eta telefono bidezko arreta (944010545) eta aurrez aurreko hitzordua izango direla, Gizarte Ekintzako bulegoan (Pontzi Zabala 3-a, Ardanza Lehendakariaren parkean). Abenduaren 21etik urtarrilaren 8ra arte (biak barne) informazio bulegoa itxita egongo da.


barren.eus - 'Emeek Emana': 36ko gerra eta frankismoa andren aurpegietan\n'Emeek Emana': 36ko gerra eta frankismoa andren aurpegietan\nArgitaratua: 2018-09-13 14:14\nBakerako, berdintasunerako eta giza eskubideetarako hezkuntza demokratikoak memoriaren aldeko lana egitea exijitzen du, eta horixe egin nahi izan dute Emeek Emana erakusketaren sustatzaileek, Intxorta 1937 Kultur Elkarteak eta Mauro Saravia argazkilari txiletarrak. Zapatutik (irailak 15) aurrera ikusi ahal izango da Elgoibarren.\nEmeek Emana erakusketak Gipuzkoako Foru Aldundiaren laguntza izan du eta Elgoibar 1936 taldearen eta Elgoibarko Udalaren eskutik, Elgoibarren ikusteko aukera izango da zapatutik hilaren 29ra, Kultur Etxeko erakusketa gelan (Astelehenetik zapatura, 18:30etik 20:30era).\n36ko gerra eta frankismoa kontatzeko emakumeengan jarri dute argia, gerra lubakietako borrokatik harago doala nabarmenduz. Izan ere, erakusketaren sustatzaileek argi dute memoria ariketa egin denean gerraren kontakizun partziala egin dela sarri, emakumeek bizi eta sufritutakoa ahanzturan gelditu izan delako. Gerra eremuaren, erbestearen, torturaren, kartzelaren, errepresioaren eta bizirik irauteko estrategien inguruko narrazio eta bildumak jaso dituzte. Bizirik irauteko estrategiak, hain justu ere, bizirik iraun nahia delako erakusketarako euren aurpegia jarri duten emakume guzti hauek batzen dituena. Era berean, emakumeen ikuspuntutik antolatutako egitura sozialerako planteamendu eta aktibismoaren erakusgarri ere bada argazki-erakusketa hau.\nHerri ezberdinetako emakumeak daude erretratatutakoen artean, eta tartean badira gure inguruko hainbat ere, Eibar eta Elgetakoak esate baterako. Argazkiak Mauro Saravia argazkilari txiletarrak egin ditu, Intxorta 1937 Kultur Elkartearen eskariz. Oroimen historikoaren eta giza eskubideen inguruko lanetan dihardu gaur egun Saraviak, eta bi erakusketa ibiltari ere baditu Emeek Emana honez gain: Azken batailoia, bizirik egondako eta Eusko Gudarostean parte hartutako gudari eta milizianoei eskainitako argazki-bilduma, eta, Gure izaeraren ispilua, Jose Antonio Agirre lehendariari eskainitakoa.


130 egoiliar berri baino gehiagok Araba ESI bisitatu dute - Osaraba\n130 egoiliar berri baino gehiagok Araba ESI bisitatu dute\negilea Osaraba · 5 apirila, 2017\nAraba ESIk atzo egin zuen Ate Irekiko III. Jardunaldia egoiliar berriei erakundea erakusteko, espezialitatea eta destinoa aukeratu baino lehen.\nJende asko bildu zen jardunaldian 130 izangai inguru hurbildu ziren Araba Unibertsitate Ospitalera hurbileko lurraldeetatik eta beste erkidegoetatik - Errioxa, Gaztela, Leon, Madril, Nafarroa, Galizia, Kataluina, Aragoi, Asturias… - erakundea eta zerbitzuen funtzionamendua hurbiletik ezagutzeko egonaldia egiteko aukeran. Horiek horrela, informazio baliotsua izango dute erakunde bat edo bestea hautatzeko orduan.\nAraba Erakunde Sanitario Integratuak bere zerbitzuak eskaintzen ditu Lehen Mailako Arretako osasun zentroen eta Araba Unibertsitate Ospitalearen bidez, modu koordinatuan eta integratuan. Lehen Mailako Arretako zentroek 15 hiriburuko osasun zentro eta landa esparruko 7 Lehen Mailako Arretako unitate dituzte, horietaz gain, Arabako Espetxeko Zaballa osasun zentroa dago. AUO Osakidetzako ospitale handienetako da eta bi eraikinek (Santiago eta Txagorritxu) kanpo kontsultetako eraikinarekin batera osatzen dute, non herritarrei arreta ematen dien 38 asistentzia-unitateen bidez.\n1983an Txagorritxuk eta Santiagok lortutako irakaskuntza egiaztapenean oinarrituta, Osasuneko Ministerioak 2012an eman zion egiaztapen berri bat zentro honi, aurreko ospitale biak batze-prozesuaren ostean. Horrela, AUO-k Bikain emaitza lortu du 2015ean Ministerio horrek egindako azken auditorian.\nAraba ESIk aurten 68 plaza eskeintzen ditu modu honetara banatuta: 34 ospitaleko espezialitate, 20 Familiako eta Komunitateko BAME, 12 erizain egoiliar eta 2 Lan Medikuntza.\nESIko Zuzendaritzak, Irakaskuntza unitateetako arduradunekin eta Bioaraba koordinatzaile zientifikoarekin batera, Erakundearen aurkezpena egin zuen jardunaldira hurbildu ziren gazteei, eta gainera, ESIko lau egoiliarrek bere esperientziak eta bizipenak kontatu zizkieten.\nEgoiliar berriak ere erreferentzia-zerbitzuak bisitatzera hurbildu ziren ESIko profesionalekin lagunduta, eta aukeratuko duten espezialitateari buruzko azalpenak xehetasunez jaso ahal izan zituzten.\nNext story Araba ESIko VII. Krosean izena emateko epea ireki da\nPrevious story Araba ESI Korrikaren 51. kilometroan


Berdintasunaren aldeko tailerrak eskainiko ditu Galdakaoko Udalak - Deia\nBerdintasunaren aldeko tailerrak eskainiko ditu Galdakaoko Udalak\nIzena emateko epea irailaren 30ean ireki zen eta urriaren 9ra arte egongo da zabalik\nBerdintasunaren aldeko tailerrak eskainiko ditu Galdakaoko Udalak Galdakaoko Udala\nGALDAKAO. Berdintasuna sustatzen jarraitzeko borrokan, Galdakaoko Udalak horren inguruko hamabost tailer eskainiko ditu urtea bukatu baino lehen. Besteak beste, Mindfulness eta Chikung ikastaroak antolatuko dira aurten, nobedade gisa. Tailer eta ikastaro orok Aperribai, Usansolo eta Torrezabal Kultur Etxean eskainiko dira.\nChikungaren tailerretan ariketen segidak egingodira bereziki arnasketan eta gorputzaren kontzientzian erreparatuz.Gainera, saio bakoitzak ondoko zatiak izango ditu: arnasketa,automasajeak eta ariketak, pratika eta erlaxazioa.\nBestalde, ikastaro bat eskainiko da emakumeak eta artearenhistoriari buruz, autokontzientziari buruz, gure identitateakgorputzaren artearen bidez, gorputz coaching, emakumeak etajakintzak, emakumeen ahotsak literaturan edo autodefentsafeminista.\nGaldakaotarrek lehentasuna izango dute\nGaldakaon erroldatuta daudenek lehentasuna izango duteeta ikastaro guztiak 16 urtetik gorako emakumeei zuzendutadaude. Pertsona bakoitza bi ikastaro edo tailerretan soilikinskriba daitek, bere kasuan, lehentasuna adieraziz. Lehentasunaadierazi ezean, formularioa bete den hurrenkera hartuko da kontuan.\nZozketa egingo da plazak adjudikatzeko eta itxaron-zerrendakohurrenkera zehazteko.\nZozketaren emaitzak Torrezabal Kultur Etxean argitaratukodira eta udalaren web-orrian kontsultatu ahal izango dira(www. galdakao.eus). Onartutako pertsonei komunikatuko zaie emaitzaSMS bidez edo posta elektronikoz.\nGainera, aurreinskripzio epea irailaren 30etik urriaren9ra izango da eta Torrezabal Kultur Etxean, Txapelenan eta Udalaren web-orrialdean egin ahal izango da. Onartutako pertsonen zerrenda urriaren 11n argitaratuko da.


Francisco José Llera - Wikipedia, entziklopedia askea.\nCaravia, 1950eko apirilaren 1a (71 urte)\nFrancisco José Llera Ramo (Caravia, Asturias, Espainia, 1950eko apirilaren 1a) Euskal Herrian errotutako irakaslea da.\n1982an Deustuko Unibertsitatean lortu zuen doktoregoa Politika Zientzietan eta Soziologian. EHUko Gizarte eta Informazio Zientzien Fakultateko dekanordea (1983-1987) eta Zientzia Politikoak eta Nazioarteko Ikerketa Saileko zuzendaria (1991-1993) izan da.\nPolitika eta Administrazio Zientzietako katedraduna da 1992az geroztik, eta sail horretako zuzendari-lanetan aritu zen 2007an hauteskundeak galdu zituen arte. Espainiako eta nazioarteko unibertsitate askotan aritu da eskolak ematen, hain zuzen ere, 2009 urteaz geroztik irakasle lanetan dihardu Sevillako Pablo Olavide Unibertsitatean. Soziologiako Euskal Elkarteko (1977-1981 eta 1989-1993), Soziologiako Espainiar Federazioko (1991-1995) eta Espainiako Politika eta Administrazio Zientzien Elkarteko lehendakaria izan da.\nPolitikagintzan, Eusko Sozialistak, Euskadiko Ezkerra eta PSE-EE-PSOE alderdietako kide izan da.\nHainbat aldizkaritako erredakzio-kontseiluko kide izan da, hala nola Revista Española de Investigaciones Sociológicas (REIS), Revista Española de Ciencia Política, Cuadernos de Alzate, ZER eta Inguruak.\n1995 eta 1998 urteen artean EUSTATeko zuzendari izan zen.\n↑ (Gaztelaniaz)Francisco José Lleraren orria EHUren webgunean\nOrriaren azken aldaketa: 23 iraila 2020, 20:03.


"Razdolye" LLC arrakasta kasua (Moskuko eskualdea) - "Patata Sistema" aldizkaria\n"Razdolye" LLC enpresa 2008an sortu zen, baina garapenean txanda berria jaso zuen 2015ean\nurtean zuzendaritza talde gazte eta aurrerakoi baten etorrerarekin.\nNekazaritza merkatua aztertu zen eta enpresaren garapen estrategia optimoa garatu zen eskualde honetarako, lurzorua eta klima baldintzak kontuan hartuta. Orain arte hiru arlotan ematen da lehentasuna: patata haztea; bazka (belarra, lastoa) eta aleak haztea. Konpainiak hiru banaketa bereizi ditu Moskuko eskualdean - Istra eta Dmitrovskoye, pentsuak ekoizten dituztenak, eta Klinskoye, patatak hazten espezializatuta dagoena. Azken hau Zavidovo natur erreserbaren ondoan dago. Hortik dator gure markaren izena - "Zavidovsky patata".\nGure enpresak nekazaritzako produktuak hazteko, eraldatzeko, biltegiratzeko eta saltzeko produkzio jardueren ziklo osoa burutzen du, eta horri esker, kalitatea kontrolatu dezakegu produkzio kate osoan zehar - eremutik hasi eta azken kontsumitzailearengana arte. Orain, baserriak 10,5 mila hektarea baino gehiago ditu eta 2020an produkzio gordinaren hazkundea% 70etik gorakoa izan zen. Konpainiak webgune ofiziala du www.ecorazdolie.com eta Instagram kontua @eco_razdolie\nKonpainiak 45 pertsona enplegatzen ditu, gainera, denboraldian zehar 20 lagun inguruk lan egiten dute kontratu baten bidez. Enpresa gaur egun garapen eta hazkunde aktiboan dago, beraz, 2020an langile kopurua% 45 handitu zen.\nOrain patatak hazteko teknologia landu dugu eta aurten landaketa-eremua 250 hektarearaino ekarri dugu eta datorren urtean ia 350 hektarearako handitzea aurreikusten dugu. Gainera, 2021etik aurrera erremolatxa eta azenarioa ekoizpenean sartzeko asmoa dugu.\nHazkuntza garaian barietate desberdinek baldintza desberdinak dituzte ingurumen baldintzetarako, lurzoruko mantenugaien edukia eta mineralen elikadura. Hori dela eta, nekazaritzako produktuak ekoizteko ustiategi bakoitzak, orokorrean, labore bateko bi barietate hazten ditu gutxienez. Tradizionalki Gala eta Red Scarlett bezalako patata barietateak lantzen ditugu gure soroetan. Gainera, aurten eremuaren zati bat Vega eta Merlot patata landatzeak okupatu zuen.\nPatataren aurrekariak, mostaza izan dezakegu simaur berdea edo garia.\nPatata Grimme SE 260 arrastatutako patata biltzaile modernoekin biltzen da. Teknika honen kalitateak gure itxaropen guztiak betetzen ditu, beharrezko baldintza guztiak betetzen ditu.\nKalitatezko biltegia izatea negozioaren arrakasta eta errentagarritasuna lortzeko osagai nagusietako bat da. Abendutik maiatzera bitartean "goi denboraldian" patatak saltzeko prezioak 2-2,5 aldiz baino gehiago izan daitezke uzta garaian.\nBarazki biltegi berritzaileen eraikuntzarako proiektu handia dugu, eta gaur egun enpresak hangar motako biltegi modernoa eraiki du (framerik gabea) 7 mila tona patata lurreko aireztapen kanalekin. Datorren urtean, 3,5 mila tonako edukiera duen mota bereko beste biltegi bat jarriko da martxan.\nPatatak biltegiratzeko gorde aurretik, patataren biltegia garbitu, lehortu, desinfektatu eta gaixotasunen eta izurriteen aurka tratatzen da. Erabilitako aireztapen eta biltegiratze ekipoak ere desinfektatzen dira. Prozesu garrantzitsua da eta biltegiratze galerak minimizatzeko oinarria da.\n2017an, konpainia lehen aldiz hasi zen Moskun eta Nizhny Novgorod-en dauden 13 Myasnov dendetara patatak hornitzen. Momentu honetan gure patatak VkusVill sarera ere hornitzen ditugu. Gainera, negoziazioak abian dira "Victoria", "Azbuka Vkusa", "Globus Gourmet" sareekin izan dezaketen lankidetzaren inguruan. Ekoizpenetik handizkako merkataritza txikia ere egiten dugu. Gure soroetan hazitako patata guztiek GOST betetzen dute.\nBarazkiak biltegiratzeko instalazio multzo bat eraikitzeko proiektua gauzatzen jarraituko dugu, biltegiratze bolumena guztira 17,5 mila tonara eramateko. "Zavidovsky" eko-patata marka propioa garatuko dugu. Etorkizunean, landare produktuak eraldatzeko denda irekitzeko asmoa dugu. Bazka-kontratazioan helburua dago: Moskuko eskualdean lidergoa hartzea eta urtean 4 tona inguruko salmenten bolumena lortzea.\nUne honetan, ustiategi gehienek arazoak dituzte langileekin. Gure enpresari ere balio dio: agronomiaren alorrean espezializatutako tituluak eta klase guztietako traktore gidariak daude, batez ere atzerriko ekipamendu modernoetan esperientzia dutenak.\nTags: "Zavidovsky patatak""Hedadura"patata haztenMoskuko eskualdean\nPedigree bikaineko haziak. Nola saihestu patata endekapena eta uzta oparoak lortu\nPatatei eskainitako arte objektu berria Tjumen eskualdean agertu zen


COVID19 krisia: Garapen Iraunkorrerako Helburuak lortzeko bultzada\nNBEk gonbita egin digu COVID-19aren pandemiak eragindako krisia Garapen Iraunkorrerako Helburuak lortzeko bultzada bihurtzeko. Aukera bat da pertsona guztiok modu solidarioan jarduteko eta GIHak betetzeko lanean jarraitzeko.\nGure eguneroko ohituretan eta baliabideen kudeaketan aldaketak birplanteatzeko unea da.\n3.GIH indartzea (osasuna eta ongizatea) inoiz baino agerikoagoa da egun hauetan. Hezkuntza, ikaskuntza eta lankidetza zientifikoa ere (4. GIH) bultzatu beharreko indarguneak dira.\nJakina da infekzioen transmisioa murrizteko modurik eraginkorrenetako bat eskuetan higiene egokia mantentzea dela. Eta ezin dugu ahaztu hiru mila milioi pertsona inguruk ez dutela eskuak garbitzeko oinarrizko instalazioetara joaterik (6.GIH).\nLanaren Nazioarteko Erakundearen kalkuluen arabera, ia 25 milioi pertsonak lana gal lezakete COVID-19ak eragindako krisi ekonomiko eta laboralaren eraginez. 8.GIHak lan duina izateko eskubidea jasotzen du, eta hazkunde ekonomikoaren aldeko apustua egiten du. Hala ere, COVID-19aren pandemiak familia-unitatean diru-sarrerak galtzea dakar, eta, hortaz, kolektibo ahulenak pobreziaren atalasera eror daitezke (1. GIH, pobrezia desagerraraztea).\nKrisi honek desberdintasunak ere uzten ditu agerian. Pertsona ahulenak gure adinekoak eta gure haurrak, desgaitasunen bat duten pertsonak, baztertutako taldeak eta desplazatuak dira. 10. GIHak desberdintasunak murriztearen alde egiten du. Eta, jakina, emakumeen kolektiboa ahaztu gabe, pandemiak gehien erasan dituenetakoa baita. Genero-indarkeriaren biktima diren emakume askok beren erasotzaileekin bakartuta egon behar izaten dute (5. GIH, genero-berdintasuna).\nOperadore ekonomiko askorentzat, aurkikuntza handienetako bat etxean operatiboak eta erabakigarriak izaten jarrai dezakegula da. Telelana posible da, eta jarduera guztiek modalitate hori izan ez arren, askok posible dute, eta horrek aukera hori mesfidantza gutxiagorekin hartzen hasteko atea irekitzen du, 8. eta 10. GIHak de facto integratuta. Etxetik lan egiteak malgutasuna ematen die zaintzapean norbait duten pertsonei edo mugikortasun-arazoak dituztenei, eta aukera ematen die hobeto eta gainerakoekin berdintasunean lan egiteko.\nHala eta guztiz ere, esan genezake pandemia honen onuradun nagusia planeta dela, gure ingurumena. Jardueraren bat-bateko geldialdiak, industria-ekoizpenaren eta kontsumoaren jaitsierak eta ibilgailuen erabileraren jaitsierak CO2-aren maila ohiko mailarekin alderatuta %75 jaisten lagundu dute. Bartzelonan eta Madrilen, adibidez, berotegi-efektuko gasak %57 murriztu dira.\nMunduko Ituna Erakundeak mezu argia helarazi nahi dio enpresa-sektoreari: GIHek aukera ekonomiko anitz irekitzen dituzte, eta horiexek izan daitezke murgiltzen ari garen krisi ekonomikotik irteteko ateak. Europar Batasunean eredu ekonomiko zirkular bat ezartzearen aldeko apustu argia eginez, 1,8 bilioi euroko etekin ekonomiko garbia sortu eta hemendik 2030era bitartean milioi bat lanpostu berri eratu litezke. Energia berriztagarrien arloan ere inbertitu beharra dago. Horren bidez, Espainia izan liteke onuradunetako bat, 2030era arte 200.000 lanpostutik gora sortuta.\nHausnarketarako unea da; elkarrekin lan egiten jarraitzeko. Mutualian 2030 Agendan jasotako GIHak betetzeko bidean jarraitzen dugu.


Arrakastatsua izan da Eskolatik Oholtzara egitasmoaren bigarren edizioa Bilboko Kafe Antzokian — Bertsozale Elkartea\nArrakastatsua izan da Eskolatik Oholtzara egitasmoaren bigarren edizioa Bilboko Kafe Antzokian\nMaiatzaren 10ean eta 11n Bilbo bertsoz bete du Eskolatik Ohotzara egitasmoak. Berbak neurtu eta doinuak ipiniz mezu dotoreak eskaini dituzte bertsolaritza ikasleek, izan rap bertsioan, betiko kanta tradizionaletan, neurri handian, zein txikian.\nBigarren urtez jarraian antolatu dute Bizkaiko Bertsozale Elkarteak eta Zenbat Gara Elkarteak Eskolatik oholtzara ekimena. Gu ere bertsotan ekimenean bertsolaritza lantzen duten ikastetxeetako ikasleak izan dira protagonistak, eta gogotsu aritu dira bai ikasleak eta baita irakasleak ere.\nDeustuko Ikastola, Kirikino Ikastola, Urretxindorra Ikastola eta Garcia Rivero HLHI ikastetxeek hartu dute parte. Guztira 400 ikasle inguru igo dira oholtzara bi egun hauetan.\nOholtza gainean gaur egun puri-purian dauden hainbat gai landu dituzte bertso eta antzerki bitartez gazteek, besteak beste, errefuxiatuen gaia edo sare sozialen eragina harremanetan. Udarako planak edo ikasleen eskarien zerrendak ere entzuteko aukera izan da Kafe Antzokian. Horiez gain, bertso bidezko iragarkien ondoren etorri dira euskal abestien letren moldaketa eta rap erritmoan egindako bertso saioa ere.\nIkasleen lana bertsoz aztertu dute Ander Elortegi, Oihana Bartra, Peru Vidal eta Jone Uria bertsolariek. Zuzeneko musika Lorea Zulaikak jarri du, saio biak giro ezin hobean amaitzeko antzokia kantuan ipiniz.


Esan diezaiegun ezetz, zeri baietz esan pentsatzen dugun bitartean | Gaztekeriak\nHasiera » Hezkuntza » Esan diezaiegun ezetz, zeri baietz esan pentsatzen dugun bitartean\nMartxoaren 27an ikasleek Bilbon egindako manifestazioa. Malen Aldalur.\nIkasturte berriarekin batera mamu beltzak urreratzen ari dira. Lege inposatuak euskal eskoletako margoak ilundu ditu. Hezkuntza arma politiko gisara erabilia izan da urteetan barrena eta garaiko politikariek ere ez dute hau erabiltzeko betarik galdu. Hezkuntza elitista eta baztertzaile baten markoan koka dezakegu ministerioko irakaslea. Protesten armadaren gainetik martxan jarri nahi du bere legea. Honen aurrean Euskal Herrian desobedientziarako irrintziak nonahi sortuz.\nDesobedientzia arma bezala erabiltzeko hautua eginda azken aldiotan, domino horretako beste pieza bat litzateke hau ere. Eskola bakoitzean, ikasgela bakoitzean, zein jolas toki bakoitzean ikasle, guraso zein irakasleek beraien hautu propioa egin behar lukete. Txikitik handira sortu hezkuntzaren piramidea. Elkar hezi eta elkarrekin hazi inork zer eta nola egin behar dugun agintzera etorri gabe.\nBizkarra eman behar genioke gureak ez diren baloreak erakutsi nahi dizkiguten horiei. Lepoa elkarren arteko lehia etengabean murgildu nahi gaituztenei. Ipurdia batzuk besteak baino hobeak direla sinestarazi nahi diguten horiei. Hezkuntza ez da lege bat. Hezkuntza ez da galdu edo irabazi egiten den guda bat.\nBeraz, esan diezaiegun ezetz. Gure eskoletan guk agintzen dugula. Gure seme alabak guk hezten ditugula. Gure irakasleek zer irakatsi hautatu dezaketela. Esan diezaiegun ezetz, zeri baietz esan aukeratzen dugun bitartean. Auzoetan hasten diren borrokak dira garaipenik handienak lortzen dituztenak.


Ziurtapen-sistema nola egiten den. Zeinek ziurtatzen duen | Manual Técnico de formación para la caracterización de madera de uso estructural\nBaso-azalera baten baso-kudeaketa iraunkorra ziurtatzeko, ikuskapen-prozesu bat gainditu beharra dago. Ikuskapen hori Espainian jarduteko baimena duen ziurtapen-erakunde egiaztatu batek egin behar du.\nZiurtapen-prozesuak egiaztatu edo kontrolatzeko eginkizuna Entidad Nacional de Acreditación (ENAC) erakundeak edo erakunde baliokide batek du; ISO Guide 65 programan zehaztutako eskakizunak eta Berariazko ohar teknikoan deskribatutako gainerako baldintzak betetzen direla egiaztatzeko.\nEntidad Nacional de Acreditación (ENAC) Administrazioak izendatutako erakundea da maila nazionalean egiaztapen-sistema ezarri eta mantentzeko, nazioarteko arauen arabera eta, betiere, Europar Batasunak ezarritako politikei eta gomendioei jarraituz.\nENAC erakundea onura publikokotzat, independentetzat, irabazi-asmorik gabekotzat, eta Administrazioak bultzatu eta babestutakotzat deklaratuta dago. Zerbitzu publikoko bokazio nabarmeneko eginkizuna betetzen du, Administrazioari eta, oro har, merkatuari zuzendutakoa. Bermatu egiten du bere jardun guztiak inpartzialtasunaren, independentziaren eta gardentasunaren printzipioetan oinarritzen direla, izaera tekniko nabariaz; eta egiaztapenarekin lotutako alderdietan interesak dituzten agente guztiei balioa dakarkie.\nEginkizun hau du: adostasuna ebaluatzeko erakundeen (laborategiak, ikuskapen-erakundeak, ziurtapenekoak, egiaztatzaileak) gaitasun teknikoa ebaluatzea; horrela, Administrazioaren, merkatuaren eta, oro har, gizartearen aurrean euren jardueretan konfiantza sortzeko.\nEgiaztapen-erakundeek IAF (International Accreditation Forum) erakundeko kide izan behar dute, eta ISO/IEC 17011:2004 arauan eta adierazitako erakundeak aintzatetsitako beste dokumentu batzuetan deskribatutako prozedurak bete behar dituzte.\n‹ Zaintza-katearen ziurtapena igo Ikuskapenak ›


MARODI jantzigintza – Metrokoadroka Sormen Laborategia\n(Informazio gehiago HEMEN.) ZER DA MARODI SORKUNTZAK? Marodi sorkuntzak Maria de Bernardok eta Idoia Beratarbidek sortutako proiektua da, jantzigintza kreatiboan lan egiteko. Marodiren jantzigintzaren ardatzetako bat lehendik existitzen diren arropen transformazioa da. Oraingoz bi lan ildo hauek eduki dituzte: —Diseinu propioko arropa eta konplementuak egitea, eta ondoren salgai jartzea Ehuntze espazioan bertan zein […]\nZER DA MARODI SORKUNTZAK?\nMarodi sorkuntzak Maria de Bernardok eta Idoia Beratarbidek sortutako proiektua da, jantzigintza kreatiboan lan egiteko.\nMarodiren jantzigintzaren ardatzetako bat lehendik existitzen diren arropen transformazioa da. Oraingoz bi lan ildo hauek eduki dituzte: —Diseinu propioko arropa eta konplementuak egitea, eta ondoren salgai jartzea Ehuntze espazioan bertan zein era ezberdineko azoketan.\n—Antzerki konpainientzat sorkuntzak: arropen diseinua eta fabrikazioa ikuspegi artistiko batetik. Parte hartu duen azken proiektuak: Kaskarot (Atx), Zaldi urdina (Artedrama, Axut, Dejabu), Inondik inora (Benetan Be), Elkarrizketa zuhaitz batekin (Rouge Eléa) eta Linbo planeta (Dejabu).\nKASKAROT – 2019 (Argazkia: Ainhoa Resano)\nZALDI URDINA – 2019 (Argazkia: Ainhoa Resano)\nMarodiren jantzigintza “Zaldi Urdina” eta “Kaskarot” antzezlanetan\nMarodi-jantzigintza taldeak “Francoren bilobari gutuna” antzezlanean


Hemen zaude: Hasi > Uliazpi > Zentroak > Bergara - Dr. Zubillaga Zentroa > ARIZMENDI IKASTOLAKO...\nJoan den astean Arrasateko Arizmendi Ikastolako ZIGeko ikasleen bisitaldia izan genuen. Bisitaldiaren helburua hirukoitza zen, alde batetik, Uliazpik Bergaran dituen baliabideak ezagutzea, bestetik, Ruth izeneko Arrasateko ZIGeko ikaslea ezagutzea, eta azkenik, ikasleetako batek datorren ikasturtean berea izango duen zentroa ezagutzea.\nIrune eta Arantza irakasleak beren aholkuak gurekin partekatzen egon ziren eskolaratze hori behar bezala gauzatu ahal izateko. Zentroa eta etxebizitza ezagutu zituzten, eta arreta eskaintzen zaien pertsonak eta Uliazpik Zubillaga Dk. Zentroan duen esku-hartze proiektua ezagutzeko aukera ere izan zuten.\nEtorri zen ikasle-taldea oso ondo egokitu zen bisitaldira eta elkarrekin jolas egiteko, argazkiak ikusteko, zentroa eta etxebizitza ezagutzeko eta elkarrekin Cola-Cao bat eta pastak hartzeko aukera izan zuten.\nErabaki genuen, hurrena gu izango garela gelara joan, haiek ezagutu eta beraiekin tartetxo bat igarotzera joango garenak.\nWebgune honen bidez eskerrak eman nahi dizkizuegu egin zeniguten bisitagatik, oso interesgarria eta emankorra izan zelako.


Ozpinetako pintura | Consumer\nNahasketa horri esker, egitura urtsu ikusgarriak sor daitezke hormetan eta altzarietan.\nIrudia: Alex Pascual Guardia\nOzpin-pintura antzinako teknika apaingarria da, oso erraz aplikatzen dena eta gainazalak modu uniformean dekoratzean lortzen diren ohiko akabera lauak ahazteko aukera ematen duena. Nahasketa horrek egitura urtsu ikusgarriak sortzen ditu, bai hormetan bai altzarietan.\nNola lortu ur-zainak\nOzpin-pintura hainbat osagai nahastu ondoren lortzen da. Ontzi batean 110 zentimetro kubiko ozpin, bost g azukre eta ontzi-garbigailu txiki bat botatzen dira. Neurri horiek proportzionalki handitu daitezke.\nNahasketa astindu, emaitzazko konbinazioaren laurdena banandu eta gainazala apaintzeko erabili nahi den kolorearen pigmentu hautsezkoa gehitzen zaio.\nPikorrik gera ez dadin eta lortutako kolorea uniformea izan dadin eragin ondoren, aurreko prestakinari bigarren nahasketa hori gehitzen zaio.\nEmaitza ona izateko, brotxa noranzko bakarrean pasatu behar da.\nPintatzen hasi aurretik, tonu argian satinatutako esmalte sintetikozko hiru edo lau esku ematen zaizkio gainazalari. Lehortu ondoren, leundu eta 400 zenbakiko lixa batekin leundu behar da, eta eremu guztia ozpin puruarekin igurtzi.\nAzkenik, altzaria edo pareta ozpin- eta pintura-prestakinarekin pintatzen da. Emaitza ona izateko, brotxa noranzko bakarrean pasatu behar da: eskuinetik ezkerrera eta goitik behera, edo alderantziz.\nAskotariko testurak eta erliebeak egiteko, pintura fresko dagoen bitartean, lodiera desberdineko pintzelak edo ordokiak erabil daitezke efektu horiek sortzeko. Gainazala lehor dagoenean, bi berniz sintetiko erabiltzen dira aerosol formatuan.\nAltzari edo objektu berri bati itxura zahartua emateko, lehenik pintura-geruza bat eman behar zaio. Lehortu ondoren, beste argizari-geruza bat zabalduko da, eta, lehortzen utzi ondoren, zapi batez igurtzi gainazala.\nOndoren, pintura- eta ozpin-nahasketa batekin pintatzen da. Pintura heze dagoen bitartean, belaki bat edo trapu bat pasatzen da "irristatze" efektua lortzeko; akabera horrek itxura zahartua eta gastatua ematen dio zurezko edozein objekturi.\nLehortutakoan, argizari-geruza bat ematen zaio berriz, eta berriro igurtzi egiten da.\nazalera pintura al vinagre-eu teknika


Berrikusi NEBULA Capsule mini proiektorea, merkatuan eramangarriena | Androidea\nNEBULA Capsule mini proiektoreen berrikuspena\nGaur ekartzen dugu oso kritika interesgarria etxeko antzerkigileentzat. Bere sofan pelikula on bat gozatzen dutenentzat. Saiatzeko zortea izan dugu NEBULA Capsule mini proiektorea. Eskaintzen duen beste proiektore bat besteen falta den eramangarritasun guztia.\nLa eboluzioaren Gailu mota hau oso nabarmena da hainbat alderditan. Horrez gain argiaren potentzia eta irudiaren kalitatea asko hobetzen ditu. Gailu askoz ere osatuagoetara aurreratu izana berezko CPUarekin. Lortu dute tamaina nabarmen murriztu% 100 gailu eramangarri bihurtzeko.\n1 Jostailu tamainako proiektore "erreala"\n2 Unboxing mini proiektorea NEBULA Kapsula\n3 Hau da NEBULA Kapsula proiektorea\n3.1 Urruneko kontrol\n4 NEBULA Kapsula, konektibitatea eta teknologia\n5 NEBULA Kapsularen zehaztapenen taula\n6 NEBULA Capsule Mini Proiektorearen alde onak eta txarrak\nJostailu tamainako proiektore "erreala"\nPentsatzen dugunean proiektore bat tramankulu gisa, arau orokor gisa ideiarekin ohitzen gara produktu handia. Zalantzarik gabe, leku handia hartuko lukeen etxetresna elektrikoa. Izan ere, gailu mota hau ahanzturan erortzea, zerikusi handia du instalatzeko, garraiatzeko zailtasunak, zuten tamainaz eta pisuaz gain.\nInstalatzea, zaila izan ez arren, denbora pixka bat behar izan zen. Argindar kablea, bozgorailuak (dagozkion kableekin), Conexiones... Zer esanik ez formatuen inguruko mugak beren garaian erreproduzitu ahal izan zutela (edo ezin zutela). Gogoan al dituzu horiek? Irristatu? Eta hori zaletu zaratatsua hum aurrekariak? Hemen alderatu dezakezu Amazon-en NEBULA kapsula\nBatera prozesatzeko txipak sartzea proiektoreen gainean, aukerak hazi ziren izugarri. Bere "garuna" duen gailua edukitzea haren ezaugarriak eta bateragarritasun aukerak zabalduko dira. Konektibitatea ere izan da bere indarguneetako bat proiektoreek berriro aireratzen amaitzeko.\nEgun batzuetan probatu ahal izan dugu Nebula Capsule mini proiektorea. Gehienetako bat gailu horiek izan duten bilakaera handiaren adibide argiak. Proiektore aurreratuenetariko baten aurrean egon gaitezke teknologia, irudiaren kalitatea gainera diseinua eta tamaina. Espero dezakezun guztia eskaintzen duen proiektorea gaur egun poltsikoan sartzen den etxeko gailu zinematografikoenaren erabateko bertsioa.\nUnboxing mini proiektorea NEBULA Kapsula\nAurkitzen dugun Capsule proiektore txikiarekin unboxing oso erraza. Ez dago ezer soberan, baina galdu ere ez. Badugu proiektorea, zure esku edukitzearekin bakarrik ohar zaitezkeela kalitatea materialengatik eta eraikuntzaren trinkotasuna.\nKoadroan lagun zaitu Micro USB formatua kargatzeko kablea. A urrutiko kontrola trinkoa eta txikia ere asko gustatu zaiguna. Eta bat erabiltzeko eta instalatzeko gida oso osoa gaztelania hizkuntza barne.\nHau da NEBULA Kapsula proiektorea\nEsan dizugun bezala, itxura fisikoa eta tamaina mini proiektore honen gehienak diren alderdietako bi dira Arreta erakartzen dute lehen begiratuan. Tamaina eta proiektore bat soda lata baten forma, Zalantzarik gabe, orain arte ikusi ez genuen zerbait da. Eta egia da maite izan dugula, horregatik eramangarritasuna eta alderdi baterako, txikia izan arren, erakusten du kalitatea.\nGailuari fisikoki begiratuta, bertan aurkituko dugu Aurrealdeko , jabea proiekzio lentea a eskaintzeko gai 100 hazbeteko pantaila kalitatea galdu gabe. Lentearen azpian dagoen gailuaren gorputz osoa aldi berean dago 360º soinua eskaintzen duen bozgorailua. Noranzko osoko soinu inguratzailea beraz, dena ikusi eta entzun ahal izango duzu xehetasunik galdu gabe.\nEn atzeko aldea aurkitu dugu sarrerako eta irteerako portuak. Formatuarekin konektore bat dugu Micro USB bertan bateria kargatu dezakegu edo korrontean sartuta ere erabil dezakegu. Konektorea ere badugu HDMI multimedia edukia erreproduzitu nahi dugun beste edozein gailu konektatu ahal izateko NEBULA Kapsulan.\nBila zabiltzana besterik ez bada, erosi hemen zure NEBULA Capsule mini proiektorea doako bidalketarekin Amazon-en.\nBatean labaintzen bat aurkitu genuen eskuz fokatzeko gurpilairuditik. Hain gailu aurreratu batean lekuz kanpo dagoen xehetasuna. Irudia horman proiektatzen dugunean bakarrik egokitzen da, handitu edo txikiagotuz gero. Baina gurpila ezarpenak zorrozten laguntzen du askoz ere zehatzagoak izateko.\nBerean goiko kontrolak aurkitu ditugu Eskuliburuak botoi formatuan (ez ukitu). Botoia dugu piztu itzali, kontrolak bolumen, eta horretarako balio duen beste bat bozgorailuaren modutik edo proiektore modura aldatu.\nNEBULAren Capsule Mini Proiektoreak urruneko aginte bat ere badu. A menuan zehar erraz mugitzeko beharrezko kontrolekin kontrol erraza. Gustatu zaigu "saguaren" botoia kurtsorea pantailan zehar mugitu dezakegu saguarekin bezala.\nNEBULA Kapsula, konektibitatea eta teknologia\nHasieran aipatu dugun moduan, proiektoreek gehien eboluzionatu duten alderdietako bat konektibitatea da. NEBULA Kapsulak eskaintzen du behar ditugun konektibitate aukera guztiak. Daukagu Wi-Fi, Bluetooth, HDMI eta aukeren bateragarritasuna Pantaila ispilua. Nahi duzun guztia zure mini proiektorean ikusi ahal izango duzu.\na PUZ propioa, lau nukleoko txiparekin, 1GB RAM, oroitzapen bat 8GB ROM eta Adreno 304 GPU oso talde disolbatzailea osatzen dute zure gogoko edukiak erreproduzitzeko. Batera Android 7.1 eta aurrez instalatutako Netflix eta YouTube bezalako aplikazioak, berau piztearekin batera, zure etxea film, kirol onenekin betetzeko edo zure joko gogokoena 100 hazbeteko neurrira "emateko" prest egongo da.\nBere aurreratua DLP InelliBright algoritmoa distira eskaintzen du horrekin ohituta ez gaudela gehienez 100 lumen intentsitatea galtzen ez dutenak eta erabat iluntasun baldintzarik gabe ezin hobeto ikus daitezkeenak, gehienez 3,08 metrora. Eta esperientzia hobetzen da norabide bakoitzeko bozgorailu bikainarekin.\nEgin klik hemen eta eskuratu NEBULA kapsula orain\nUnboxingean erakutsi dizugun komandoaz gain, NEBULA Kapsulak ere badu zure aukerak handitzen dituen aplikazio propioa. Gure produktuarentzako soilik diseinatutako interfazeari esker, erabiltzaileen esperientzia nabarmen hobetzen da. Ez duzu urruneko kontrolik beharko eta aukera eta ezarpen guztiak atzitu ahal izango dituzu.\nNEBULA Kapsularen zehaztapenen taula\nProiekzio pantailaren tamaina 100 Pulgadas\ngehienezko distantzia 3.08 m\nDistira 100 lumens\nPantailaren itxura erlazioa 16: 9\nRAM memoria 1 GB\nROM memoria 8 GB\nautonomia 4 ordu arte\nKargatzeko denbora 2.5 ordu\nkonektibitatea Wifi - Bluetooth - HDMI\nHaizagailuaren zarata <30 dB\ndimentsiotan X x 6.79 6.79 11.99 cm\npisua 472 g\nprezioa 421.90 €\nErosketa esteka NEBULA Kapsula\nNEBULA Capsule Mini Proiektorearen alde onak eta txarrak\nTamaina trinkoa aluminio erresistentez egindako gorputz zilindrikoan\nAutonomia 4 ordu arte proiektore moduan eta 30 ordu hizlari gisa\nKalitatea 100 lumeneko irudia eta distira\nCompatibility formatu eta konektibitateena\nEl haizagailuaren zarataNahiz eta batez bestekoaren azpitik, gailu mota honen alderdietako bat da oraindik.\nEz portua du USB ataka.\nArtikuluaren bide osoa: Androidea » Berri » Reviews » NEBULA Capsule mini proiektoreen berrikuspena\nEgin topaketak esan zuen\nGizona ... pro gisa jarri 100 ANSI lumen besterik ez dituela, ez dakit ... haurrek filma latinoan ikusi ahal izateko, beste edozertarako oso-oso labur geratzen da.\nErantzun Do tertulias-i\nLG Velvet merkaturatu da: ezagutu zehaztapen eta erabilgarritasun xehetasun guztiak\nSpotify-k 130 milioi erabiltzaile ordaintzen ditu


Argijak diran gixonai itz-egin gura dautsezunian adiguritsu juan zayakez eta janaren egospena ebai etxakientzat, arte onena autetsi egixu. Idazlari baten egospena ebai-egittia lango ezpiarrik eztago!\nOldozkun ederren-billa bere buruba dabillan unian, idaztirik gurena iroldu-eragin zeuskijoke. Eulija sur-ganian jarten yakonian baño jarduntsubagua autuka datorrenaren ikerpena ixaten yako.\nUnamunogaz autu bat biribildduteko unia noz autetsiko neban ibilli naz, baña aldijari itxadoten dakiiunoi arte onena eskuratu yaku. Egospenik eztautsot lapaztuko!\n«El Otro» ezaupidetzat daukan antzerkija erdittu dau. Laster ugutzau gura ei-dabe.\nUne onetan Unamuno non aurkuttiko neuke?, kolkorako diñot. Akettetxe batera sartu naz, Madriden akettetxiak izpar ta loikeri gustijen «etxekoperubak» diralako.\n— «Teatro Español»en daukozu —erantzun dauste. Araxe nuan. Antzokijetan ixaten diran «gixon berdiak» —emakume lodikotiai jarlekuba erakusteko—, aurrera juatia laketu dauste.\nEragozpen gustijen labangarri diran laurlekuai euren laguntza eskatu-ostian antzokijan sartu naz. Borras, Rivas Cherif eta Xirgu (Margaritte) bere inguruban daukozala, Unamuno ikusten dot.\nMirotzaren pikua ezeze moxolluarena aren surra irudi yat. Urrezko betaurrekuak daukoz eta bixerrak ondo biribildduta. Gorringorik ez ei-yako bixarretan geldittuten arrautzak jaten dauzanian!\nSoñanzki urdiñaz ber soin lerdena estaldu darua. Gixon zur-antzekua agertzeko aznaya dauko, baña Euzkadiko mutilkote baten itxuran bere gorputza egitten dausku. Txaleko ganorabakoz, oski motzez eta kapel borobillez edertuko ezpalitz, Unamuno jakintza barna dabillenik iñori eleikijoke bururatuko.\nLudiko izparringijetan agertuteko asmoz baña argazki dotore bat egiña dozu. Eskatu biar dautsot eskatu!\nAditzaren lenengoa iñok baño obeto ikasija dozu: neu naz. «Zeu zara, bera da» esaten dogunok, oker gabiltz. «Neu naz» baño eztago.\nAgurrak eta labankerijak alkarri egin ostian, autuka asi gara.\n— Nor zattut, ene gaste? —ittandu daust. Neure ixenik iñoz entzun eztaun ezkero, ziero aldeko gustijak atzalduten dautsodaz. Bere begi zorrotzak enabe largetan.\n— Euzko-izparringi bateko autukarija nozu. Zerbait azkenengo zeure antzerkijetzaz idatzi nai, neuke.\n— Gaste errukagarrija! Zeure etorkixuna erraustu dozu. Euzkerea beyak eta ardijak jaboteko baño gauz ezta. Lantxarretan aberiak larratuten dabillenak euzkerea naiko dau, baña Europako jakintza barna gabiltzanok ele orregaz ezertxu be ezin dagikegu. Txorijak erailteko «espingarda» bat dozu.\n— Baña —eragotzi neutson—, aldi baten euzkerea matte zeban. Katedra bat jardetsi gurarik larri ibilli ei-zintzan.\n— Orretzaz enaz gomutetan.\n— Neu bere ez.\n— Euzkerearen il-otoyak laster entzungo doguz. Ezetarako gauz ezta! Zelan izkuntza orretan atzalduko zeunkez neure olerki oneik?\n«Tierra de soledad, guarda en tu seno\nmi soledad, hermanas soledades,\nque almas son las dos;\ntierra de soledad, campo sereno».\nBertso oneik begijak zerurantz bijurturik oguzi eustazan. Eta neure battan nenguan unetxuban, bere begi zorrotzakaz barreka-barreka adittuten eustan.\nUnamunoren argalkerija zein dan aspaldijon dakit: olerkari ixatia eder yako, zerubak baña ezeutson duairik emon. Zerubari laido-egin gurarik bixitza osua ostera bertsuak egitten iraun dau. Zigor askoren artian txarrena ludijarentzat olerkari-aldrea ixan da. Olerkari txarren aldrea!\nOlerkijetzazko autuba darabilgu, ba. Unamunok elertijak sakonkiro ezagututen dauzala erakusteko, diraust:\n— Euskadin «Gernikako» sortu zanetik besterik jayo da?\nEzetz erantzun dautsot. «Gernikako» egin ostian euzkotarren artian olerkijetarako duairik etzan geratu. Urtiak juan urtiak etorri oraintxe bigarrena ludijan agertu yaku.\nBigarren au Unamuno dala, gustijok dakixube! «Bertso zarrak» deritxoen batzuk erakutsi daustaz. Ederrena olantxe: «Milla zortzireun ogeta bijan...\nUnamuno langorik eztago!\nBaña arittik urten garan ezkero, autura jo dagigun. Antzerki barrijetzaz zerbait jakin gura neukela atzaldu baño len jardetsi daust:\n— «El otro» Kain goralduteko egiña da. Belaunik-belaun iraindu daben gixon ori begiko yat. Abel ostera naskarrija dirudit. Neure ustia auxe da, bai?, eta antzerkijan orixe atzalduten dot.\n— Baña asmo orrek aldezlari zelan zaukoz?\n— Eberen idaztijak?\n— Bai. Ebek idazti asko itxi euskuzan baña geyenak galdu dira. Neuk daukodaz batzuk.\n— Euzkereaz idatzijak?\n— Ez; euzkerazkuak Larramendik jarauntsi ebazan. Eladeraz idaztijak neuk daukodazanak dira. Platonak laster izkuntza orretan jarriko dauz neure idazti batzuk.\n— «La Difunta» bat ixango da-edo.\n— Zelan jakin dozu idazti ori egin nebala? Jakintsutxuba zara...\n— «Andrenio»k antzerki ori aztertu ta zigortau eban. Irolan sartzeko antzerkija zala, esan eban.\n— Bekatxa! Oraingo onetan baña neure asmuak argi atzalduten dodaz. Bestiak bide batetik ba-duaz, bestetik juatia atsegin yat. Oker-egin gustija. Gixon ospetsuba ixango ba-zara, auxe begijetan sartu: Urez barik, urez-gora zuaz. Emakume bat liraña dala esaten dabenian,itxusija dala jardetsi. Ori txarto egiña da, entzuten dozunian, ezetz erantzun.\nEskubak alkarri estutu ostian, banandu gintzan. Rivas Cherif jaunak barre-egin eban. Eta bein eguratsa ikusi nebanian neurekiko oldoztuten asi nintzan.\nGixon au aipagarrija ei-da. Irakurgai on bat oindiño eztau idatzi. Olerki-idazti ederrik eztauko. Berekottasuna, arrokerija ta lelokerijak baño eztira irakurten bere lanetan.\nErderea biar zan olako gixon bati miesa emoteko! Atzalgarrijak. Autu, conversacion, Lapaztu esnia esaten da, cortar baña egospen edo digestiñua be, esan dagikegu. Erdittu, parir, Etxekoperu. Itz au zer dan iñok eztaki iñok oriñela esateko artu eban baña. Aznai, prurito. Argazki fotografia. Ziero edo minuciosamente. Larratu, apacentar. Belaunik-belaun, de generacion en generacion. Jarauntsi, heredar. Irola, retrete.\nI) «La Difunta» antzerkija antziñatxu Unamunok idatzi eban. Txistuka ikusliak egin eutsen. Gero «Andrenio» eritxon idazlari argijak emon-emonak egin eutsozan.\n2) Unamunori olerkari dala entzutiak atsegin emoten dautsola, sarri entzun dogu. Salaberria jaunak «Retratos» idaztijan ara ze dirauskun»... diríamos que Unamuno cambiaría sin vacilar toda su obra de prosista por el solo título de poeta». Idazti eder orren 160gn. orrijaldian ara zer irakurri dogun: Efectivamente, Unamuno, como poeta, es la negacion de la gracia; la no gracia; la gracia al revés». Eurija dok, etxera mutikuak!\n3) «El Otro» ixenpuru daun antzerkija idatzi dau. Entzun dogunez lelokeri bat geyago askoren artian.\n4) Unamunok Bizkaiko Aldundijan euzkerea erakusteko zan ikastolean jarlekutxu bat gura eban. Arana-Goirik onetzaz zerbait idatzi eban EUZKADI aldizkingijan.\n5) Unamunok euzkeraz noizpait idatzi eban. Gernikako zugatzaren goralbenak.\nUarra.- Olako autubak argittalduko doguz. Izparringijetan oraingo dira idazti tankera oneik. «Mussolinigaz autuka», urrengua ixango da.